text:
CAft: “Medidanan ta nesasario pa finansa públiko sostenibel”
21 di oktober 2022
CAft: “Medidanan ta nesasario pa finansa públiko sostenibel”
Oranjestad – Apesar di e rekuperashon ekonómiko fuerte di e ekonomia di Aruba den 2022, e presupuesto di tantu 2022 i di 2023 ta mustra un défisit di finansashon. Konsiderando e tarea formal di refinansamentu ku Aruba ta enfrentá den e añanan benidero i e interes ku ta subiendo, ta di gran importansia pa Aruba realisá surplus entrante aña 2023 di manera ku por redusí e debe nashonal di AWG 5,9 miar. Pa por realisá esaki, ademas di subi entrada, mester redusí gastunan di un forma struktural tambe. Den e kuadro aki reformanan den kuido médiko, e sistema di impuesto i seguridat sosial ta krusial i inevitabel.
Traha pa yega na finansa públiko sostenibel
Ounke ekonomia di Aruba ta rekuperando fuertemente for di fin di aña 2021 i segun e último proyekshonnan di Fondo Monetario Internashonal, na 2022 e Produkto Interno Bruto (PIB) lo superá e nivel di 2019, ta premirá ku e défisit di finansiashon di Pais Aruba lo monta na AWG 113 mion na 2022. Esaki ta ekivalente na 1,8 porshento di e PIB. Aruba ta pará dilanti un gran reto pa redusí e debe nashonal i hiba esaki na un nivel sostenibel mas lihé posibel. Na final di yüni 2022 e debe nashonal di Aruba tabata monta na AWG 5,9 miar; mas ku 90 porshento di e volumen di e ekonomia. E debe nashonal haltu aki ta nifiká ku kasi 19 porshento di e presupuesto ta bai na pago di interes. Ounke ku riba término di mas aña, manera presentá den e proyekto di lei di presupuesto di 2023, ta mustra surplus for di aña 2024, esakinan no ta mará na medida konkreto ku kontenido. Si no tuma na e sumanan ku ophetivo spesífiko aki na konsiderashon, Aruba lo kumpli te na aña 2027 ku e norma di un surplus di por lo ménos 1 porshento di e PIB. Den e kaso ei e debe nashonal nominal lo sigui oumentá te na 2026. Teniendo na kuenta e interes ku ta subiendo i e refinansiamentu konsiderabel den e próksimo añanan, Kolegio di supervishon finansiero di Aruba (CAft) ta keda insistí riba e importansia pa realisá for di aña 2023 un saldo finansiero di por lo ménos 1 porshento di e PIB.
Konseho di Minister di Reino a disidí ku e no ta duna gobièrnu di Aruba un instrukshon pa aña 2022, pero di e otro un banda el a informá bon kla ku Aruba mester realisá un surplus di 1 porshento di PIB den 2023. E proyekto di presupuesto di 2023 no ta kumpli ku e rekerimentu aki. Aruba lo mester hasi un esfuerso hopi grandi pa den e añanan benidero strukturalmente por realisá e surplus aki. Den e último aña aki CAft a duna hopi diferente rekomendashon den e kuadro aki, i e Kolegio tin ku konstatá ku no a sigui nan sufisientemente. Por nota por ehèmpel ku, apesar di un bahada insidental den 2022, e gastunan di produktonan i servisionan ta keda strukturalmente haltu kompará ku e sifranan di e añanan promé ku e pandemia di COVID-19. Te ainda no a supstansiá e motibu dikon mester a subi e gastunan. Tambe anualmente montantenan supstansial ta bai na diferente entidatnan di gobièrnu, entre kua Servicio di limpieza di Aruba (Serlimar), Arubus N.V. i Post N.V. Ta keda mésun importante ku anteriormente pa solushoná e problema struktural den e entidatnan di gobièrnu aki i huntu ku esei tambe e riesgonan mará na nan pa e presupuesto di pais.
Impuesto
Konforme e metanan den e Pakete Nashonal (Landspakket), na fin di 2021 Aruba a anunsiá ku entrante 1 di yanüari 2023 e lo entrodusí kambionan fiskal, manera entre otro introdukshon di impuesto riba balor agregá (BTW). Sinembargo, introdukshon di BTW a keda posponé. Na lugá di esei ta hisa e tarifa di impuesto riba volumen di benta ku 1 porshento, loke ta sigui reenforsá e efektonan di e akshonnan pa evadí pago di impuesto i e riesgo di inkumplimento ku e tipo di impuesto aki. Ta di gran importansia pa Aruba introdusí riba 1 di yanüari 2024 un sistema fiskal fuerte i hustu.
Kuido i seguridat sosial
Baha gastu den kuido i den seguridat sosial ta nesesario pa por garantisá ku e sistema sosial ta keda pagabel pa futuro generashonnan tambe. E instrukshon pa ekonomisá AWG 60 mion pa aña den kuido ta un promé paso den direkshon di un kuido médiko ku finansieramente ta sostenibel, i esaki mester yuda pa e pais riba término kòrtiku no tin mester di kontribuí na paga pa e défisitnan den e Seguro Médiko General (AZV) . Pa motibu ku introdukshon di un lista positivo di medionan remedi i materialnan médiko a kai atras i tambe mirando ku a keda sin introdusí e kontribushon propio, e gastunan di kuido médiko ta keda haltu i AZV ta premirá un resultado negativo pa 2022 i 2023. Ta importante ku e ekonomisashonnan planeá lo keda ehekutá riba término kòrtiku di moda ku lo evitá un défisit, i huntu ku esei tambe un posibel kontribushon di pais.
Riba 20 i 21 di òktober 2022 CAft a hasi un bishita na Aruba i a hiba kòmbersashon ku Gobernador, Minister di Finansa i Kultura, Minister di Transporte, Integridat, Naturalesa i Kuido di Hende Grandi di Edat, Konseho di Minister i Parlamento. Ademas di esaki, CAft a papia tambe ku gerensianan di e Órgano Ehekutivo di Seguro Médiko General, Asosiashon di Hotèl i Turismo di Aruba i Serlimar.
21 oktober 2022
CAft: “Maatregelen nodig voor duurzame overheidsfinanciën”
Oranjestad – Ondanks het sterke economische herstel van de Arubaanse economie in 2022 toont de begroting voor zowel 2022 als voor 2023 een financieringstekort. Gezien de flinke herfinancieringsopgave die er de komende jaren ligt voor Aruba en de oplopende rente, is het van groot belang dat Aruba vanaf 2023 overschotten realiseert zodat de overheidsschuld van AWG 5,9 miljard kan worden verlaagd. Om dit te realiseren dienen naast verhogingen van de baten ook de lasten structureel te worden verlaagd. Hervormingen in de gezondheidszorg, het belastingstelsel en de sociale zekerheid zijn daarbij cruciaal en onvermijdelijk.
Toewerken naar duurzame overheidsfinanciën
Hoewel de economie van Aruba sinds eind 2021 sterk aantrekt en het bruto binnenlands product (bbp) volgens de laatste prognoses van het Internationaal Monetair Fonds in 2022 het niveau van 2019 overstijgt, komt het financieringstekort van het land in 2022 volgens Aruba naar verwachting uit op AWG 113 miljoen. Dit is gelijk aan 1,8 procent van het bbp. Aruba staat voor een grote uitdaging om de overheidsschuld te verminderen en zo snel mogelijk naar een houdbaar niveau te brengen. De overheidsschuld van Aruba bedroeg eind juni 2022 AWG 5,9 miljard; meer dan 90 procent van de omvang van de economie. Deze omvangrijke staatsschuld betekent dat bijna 19 procent van de begroting op gaat aan het betalen van rente. Het meerjarig beeld, zoals gepresenteerd in de ontwerpbegroting (OB) 2023, heeft weliswaar overschotten vanaf 2024, maar deze zijn nog niet met concrete maatregelen ingevuld. Indien deze taakstellende bedragen buiten beschouwing worden gelaten, voldoet Aruba pas in 2027 aan de norm van een overschot van minimaal 1 procent van het bbp. De nominale overheidsschuld zal in dat geval tot en met 2026 nog verder oplopen. Gelet op de oplopende rente en de forse herfinancieringen de komende jaren, blijft het College Aruba financieel toezicht (CAft) het belang benadrukken om vanaf 2023 een financieringssaldo van minimaal 1 procent van het bbp te realiseren.
De Rijksministerraad heeft besloten voor 2022 het bestuur van Aruba geen aanwijzing te geven, maar heeft wél duidelijk gemaakt dat Aruba in 2023 een overschot van 1 procent van het bbp moet realiseren. De OB 2023 voldoet niet aan dit vereiste. Aruba zal nog forse inspanningen moeten leveren om de komende jaren structureel dit begrotingsoverschot te realiseren. Het CAft deed hier het afgelopen jaar verschillende aanbevelingen toe en constateert dat deze in onvoldoende mate zijn opgevolgd. Zo blijven de lasten voor goederen en diensten, ondanks een incidentele verlaging in 2022, structureel hoog ten opzichte van de realisatie in de pre-corona jaren. De noodzaak voor de lastenstijging is nog onvoldoende toegelicht. Ook gaan er jaarlijks substantiële bijdragen naar verschillende overheidsentiteiten, waaronder Servicio di limpieza di Aruba (Serlimar), Arubus N.V. en Post N.V. Het blijft onverminderd van belang om de structurele problematiek binnen deze overheidsentiteiten en daarmee samenhangende risico’s voor de landsbegroting op te lossen.
Belastingen
In lijn met de doelstellingen uit het Landspakket maakte Aruba eind 2021 bekend dat het per 1 januari 2023 belastinghervormingen zou doorvoeren, waaronder de invoering van de belasting over de toegevoegde waarde (btw). Invoering van de btw is echter uitgesteld. In plaats daarvan wordt het tarief van de belasting op bedrijfsomzetten met 1 procent verhoogd waardoor de ontwijkingseffecten en het risico van non-compliance van deze belasting verder worden versterkt. Het is van eminent belang dat Aruba per 1 januari in 2024 een robuust en fair systeem van indirecte belastingen invoert.
Zorg en sociale zekerheid
Besparingen in de zorg en de sociale zekerheid zijn noodzakelijk om de betaalbaarheid van het sociale stelsel ook voor toekomstige generaties te garanderen. De jaarlijkse besparingsopdracht van AWG 60 miljoen voor de zorg is een eerste stap richting een financieel houdbare gezondheidszorg en moet ervoor zorgen dat het land op korte termijn geen bijdrage hoeft te leveren aan de tekorten bij de Algemene Ziektekostenverzekering (AZV). Door vertraging bij het invoeren van de positieve lijst van genees- en verbandmiddelen en het niet doorvoeren van de eigen bijdrage blijven de zorgkosten hoog en verwacht de AZV een negatief resultaat voor 2022 en 2023. Het is van belang dat de voorgenomen besparingen op korte termijn worden uitgevoerd zodat een tekort, en daarmee een eventuele landsbijdrage, wordt vermeden.
Het CAft bracht op 20 en 21 oktober 2022 een bezoek aan Aruba en voerde gesprekken met de Gouverneur, de minister van Financiën en Cultuur, de minister van Transport, Integriteit, Natuur en Ouderenzaken, de ministerraad en de Staten. Daarnaast heeft het CAft ook gesproken met de directies van de Uitvoeringsorgaan Algemene Ziektekostenverzekering, de Aruba Hotel and Tourism Association en Serlimar.


c: text/html

text:
Comision Condecoracion Real Aruba ta informa cu entrante diahuebs 5 di mei 2022 pueblo di Aruba por entrega proposicionnan pa personanan ricibi un condecoracion Real otro aña, na ocasion di celebracion di aña di Rey na april 2023.
Pa un persona por wordo considera pa haya un condecoracion Real mester tene cuenta cu e accento ta cay riba prestacionnan particular pa y den comunidad.
Tin dos categoria:
- Trabou boluntario, pues trabounan pa cual e persona no a/ta ricibi salario;
- Prestacionnan particular cu un persona a haci contra pago, pues den su trabou.
E prestacionnan aki mester ta di un caliber y nivel di e halto ey cu nan ta surpasa locual normalmente nan ta spera di su trabou y mester tin un balor excepcional pa desaroyo di Aruba.
Tur persona of instancia cu conoce un persona cu na su opinion ta merecedor di un condecoracion Real por entrega un proposicion. Pa haci e proposicion aki mester haci uzo di e formulario special.
E formulario aki ta obtenibel entrante diahuebs 5 di mei 2022 na balie abou na entrada di Bestuurskantoor na Playa, na Bestuurskantoor na San Nicolas, na tur MFA’s of cerca e miembronan di Comision Condecoracion Real Aruba. Adhunto e formulario pa download:
Mester yena e formulario di proposicion completo y detaya. E persona(nan) of e instancia cu ta haci e proposicion (“voorsteller”) mester firma e formulario.
E motivacion di e peticion ta di crucial importancia. Pa evalua e meritonan di un persona cu bo ta propone pa un condecoracion Real ta di sumo importancia pa duna tur informacion pidi riba e formulario y pa menciona tur dato y informacion cu por duna realse na e trabou(nan) / actividad(nan) desplega door di e persona en cuestion.
Comision Condecoracion Real Aruba ta enfatisa cu otorgamento di un condecoracion Real mester keda un sorpresa pa e persona concerni. Pa e motibo ey ta di suma importancia pa NO informa e persona concerni cu ta bay haci un peticion pe, ni envolvi'e den e proceso di prepara un proposicion. Mester haci e trabao preparatorio den tur secrecia. Esaki lo evita un desapunto den caso cu no a logra haya un otorgacion pa un condecoracion.
E entrega di un proposicion pa un condecoracion Real mester wordo haci na balie di Bestuurskantoor Oranjestad den un envelop cera dirigi na Bureau Minister van Algemene Zaken, na atencion di Decoratiecommissie Aruba, Bestuurskantoor, L.G. Smith Blvd. 76, Oranjestad, Aruba.
Na Hulanda ta trata e proposicionnan pa condecoracionnan Real door di e organo cu ta carga e nomber di “Nederlandse Kapittel voor de Civiele Orden”. Nan ta duna e conseho definitivo pa cu e condecoracionnan Real y nan ta hopi estricto. Por ehempel, den caso cu un persona tin tremendo logronan pa comunidad, pero e tin por ehempel boetnan grave, un persona asina lamentabelmente no ta bin na remarca pa un condecoracion Real durante cierto periodo.
Por ehempel pa un boet durante un aña y dependiendo di e cantidad di boet durante mas aña.
Semper mester manda un peticion asina hopi luna adelanta pa por keda cla cu tur tramite na Aruba y na Hulanda pa asina e personanan por ricibi nan condecoracion na luna di april di e siguiente aña.
E aña aki e ultimo dia pa entrega un proposicion pa un condecoracion Real pa aña 2023 ta dialuna 25 di juli 2022. Por fabor tuma nota cu proposicionnan incompleto y proposicionnan cu a drenta despues di dialuna 25 di juli 2022 lamentabelmente no por wordo trata.
Aruba tin hopi persona cu ta contribui na nos comunidad mediante trabou boluntario y personanan cu ta destaca realmente den nan trabou. Ta deseo di Comision Condecoracion Real Aruba pa mira hopi di nan ricibi un condecoracion Real na 2023, mescos cu e aña aki. Ta p’esey un peticion na un y tur pa haci un esfuerso pa esaki bira realidad y pa asina Aruba por honra su hendenan balioso. Comision Condecoracion Real Aruba ta spera cu pa aña di Rey 2023 tambe comunidad lo reacciona cu hopi entusiasmo pa reconoce esnan cu ta haci trabou importante pa y den nos comunidad.
Den caso cu tin cualkier pregunta of pa mas informacion por tuma contacto cu e miembronan di Comision Condecoracion Real Aruba:
- Sra. F. Perez-Lopez (tel. 583-8425)
- Sr. V. Frank (tel. 587-4979)
- Sra. N. Anthony (cel. 593-1921)
- Sra. I. Nicolaas-Ras (tel. 584-8880)
- Sra. R. Garrido (cel. 593-1820)
- Sr. D. Figaroa (cel. 741-0100)
Tambe por acerca e comision via e-mail: condeco.aruba@gmail.com

robotstxt: allowed

filter: keep


text:
Mei-mei di e konflikto kresiente entre Ukraina i Rusia, Sr. Sergei Ryabakov, Vise Minister di Relashonnan Eksterior Ruso, a bisa despues di kontakto ku Caracas i Havana, ku no ta eksluí ku Rusia ta manda ekipo i atributo militar pisá pa tantu Venezuela komo Cuba. Si esaki sosodé, e Guera Friu nobo den Karibe ku mi a menshoná anteriormente, por bira kayente.1 Kòrsou no por (sigi) ignorá e susesonan ku por parse leu di nos fronteranan.
E konflikto Ruso-Ukraino ku a surgi ta pasombra Rusia pa basta tempu no ke mira Ukraina bira miembro di OTAN (un aliansa militar). Esaki lo trese OTAN muchu serka di teritorio Ruso. Ta un echo ku OTAN for di 1990 a amplia ku miembronan nobo. Loke ta nobo ta ku pa promé biaha China ta djòin Rusia i tambe ta kondená ekspanshon di OTAN ku miembresia di Ukraina.
Dikon e konflikto Oropeo aki no ta leu for di nos? No mester pèrdè for di bista kambionan den poseshonamentu di aktornan di ‘superpowers’ den mundu. Tantu Rusia komo China ta asumiendo un papel muchu mas prominente den Karibe, mientras ku e interes di Merka i Union Oropeo a mengua, pero no a desaparesé. Tambe ta bisto e poseshonamentu di un grupo di pais komo ‘middle powers’2 Algun ta: Hapón, Turkia, Sur Korea ku no ta parse di tin interes inmediato pa e region aki. Otro ‘middle powers’ manera India, Iran i asta den sierto sentido, Taiwan si tin interes den nos region.
No ta promé biaha un konflikto mundial ta tuma lugá den nos region di Karibe. Na 1961, Union Soviétiko a pone misil na Cuba,dor ku Merka a pone misil na Turkia. Merka a respondé ku un blokiada naval di e isla Karibense. E insidentenan e tempu ei den nos region a hiba mundu na rànt di un desaster militar. Na fnal a kita misilnan na Cuba i tambe Turkia.
Otro konsekuensianan pa nos por ta preisnan di gas, i tambe petroli. Tin hopi insertidumbre kiko lo pasa konkretamente, pero Kòrsou no por sigi ignorá loke ta pasa.
Willemstad, Kòrsou
1https://alexdavidrosaria.wordpress.com/2018/12/21/the-new-cold-war-in-the-caribbean/


text:
Cu aprobacion unanime den parlamento.
ORANJESTAD – Siman pasa parlamento a aproba e cambio den ley di ‘inkomstenbelasting’ unda cu a inclui dos facilidad entrante 2016. Minister di Finanza, Angel Bermudez, a splica cu awor den aangifte por deduci tanto e interes como tambe e pago cu ta haci riba un fiansa di estudio.
Te cu aña 2015 tabata existi unicamente e posibilidad pa deduci e interes, pero awor por integralmente deduci e pago mes for di bo entrada. E ley aki cu a keda aproba siman pasa den Parlamento, segun splicacion di Minister Bermudez, tambe ta inclui un rebaho di 35% na esunnan cu tin un fiansa di pais Aruba pa nan estudio.
Sin embargo e mandatario splica cu e cambio aki ta conta cu dos banda. E descuento di 35% riba pago di fiansa di estudio aki ta conta pa esunnan cu ta page den un solo biaha. Minister Bermudez ta indica cu den caso di un studiante cu no ta bin bek Aruba of ta keda biba den exterior, e ta facilita nan pa nan no keda 15 pa 20 aña cu un encargo di pago na Aruba pa paga e lening bek. E grupo di studiante aki tambe ta haya un facilidad pa paga nan fiansa den un solo biaha cu e descuento di 35%.
Di otro banda esunnan cu bin bek y cu registra na Aruba despues di nan estudio tambe por bin na remarke di e 35% di descuento cu antes tabata e parti di ‘beurs’ cu nan tabata haya. “Esaki ta reduci e debe total cu nan tin y nan ta haya un areglo di pago cu segun e ley aworaki, ta di 15 aña cu un interes di 2%”, e mandatario a sigui informa.
Minister Bermudez aindica cu Departamento di Direccion di Finanzas den e proceso aki a inventarisa henter e cartera di fiansanan cu gobierno a otorga den e ultimo 30 aña, cu ta un suma di mas cu 400 miyon florin. “Actualmente nos sa precisamente ken debe cuanto y pa esaki nos a institui tambe un afdeling special na Direcion di Finanzas pa esaki”, e mandatario a expresa.
Den e siguiente lunanan, e departamento aki cu awor ta conta cu un programa digital pa administra y procesa henter e cartera aki lo factura tur ‘statements’ lo informa tur studiante y ex-studiante cu a ricibi fiansa di estudio, kico exactamente nan debe, kico ta e condicionnan, e terminonan cu nan por tene nan mes na dje pa e debe aki y kico ta nan obligacionnan pa e fiansanan cu nan a haya.


text:
Accion21 su vision ta inclui desaroyo di un gobierno sostenibel, responsabel y confiabel, den cual cada cuidadano por deposita su confiansa, y segun candidato number 2 riba lista di Accion21, ta sumamente importante pa modernisa nos parlamento pa cumpli cu tur principionan di bon gobernacion pa futuro generacionnan.
Introduccion di ReferendumComo un Partido Liberal progressivo, Accion21 ta kere firmemente den fortificacion di nos estado di Derecho incluyendo participacion di nos cuidadania.
“P’esey nos ta kere den introduci un sistema unda pa Ley Parlamento di Aruba por yama un Referendum mediante un Landsverordening pa asina pueblo por tin participacion den cuestionan importante pa Aruba,” segun sra. Lejuez.
Na momento cu surgi un crisis den gobierno un Prome Minister tin e autoridad pa manda su gobierno cas y disolve Parlamento sin prome consulta cu Parlamento. Pa percura cu no tin abuso di e oportunidad aki segun sra. Lejuez, e ta subraya cu ta importante pa amplia e posibilidad na unda cu Prome Minister por haci uso di e provision aki den ley solamente si tin aprobacion di un 2/3 parti di Parlamento.
Esaki lo percura pa tin continuidad parlamentario y unda cu un zakenkabinet temporario por keda instala pa finalisa e termino, den caso cu no logra yega na otro. Introduci un Ley Temporal pa Efectonan di Covid Lejuez: “E ta importante pa subraya cu e efectonan di Covid riba nos comunidad y riba mundo lo keda sinti pa un temporada largo.
Pa e motibo aki ta importante pa gobierno di Aruba no sigui usa e Ley di Calamidad pa sigui maneha e crisis aki lagando Parlamento un banda y di e forma aki ta mina nos estado di derecho.”
P’esey Accion21 ta kere den introduccion di un ley special, cual segun sra. Lejuez esaki ta regla e parti di e balans entre libertadnan cu cuidadanonan tin y na ki momento gobierno por limita esaki.
“E parti esencial di un ley asina ta cu nan momento cu tin un situacion andando no premira, mester consulta cu Parlamento di Aruba. Esaki no a keda haci pa e ultimo 12 lunanan unda cu pueblo su representantenan no tabata tin nada di bisa den e maneho di e Pais durante e pandemia,” sra. Lejuez ta expresa.
Introduccion di un Autoridad pa Maneha Mercadonan Financiero (AFM)Sra. Lejuez ta conclui cu e meta primordial ta pa proteha e consumidornan y tin un miho control di e servicionan comercial di institutonan financiero.
“E lo bira un instituto independiente,” e ta bisa, “y su miembronan lo keda nombra door di Conseho independiente di Pais Aruba of Gemeenschappelijk Hof pa percura cu tin obhetividad den nan control.”
Esakinan ta apenas algun cambio segun sra. Lejuez, di cual sigur lo encontra mas procesonan cu mester keda modernisa y adapta pa asina sigura cu ta cumpli cu e principionan di bon gobernacion.Daphne Lejuez, nr 2, Accion21


text:
The content originally appeared on: Diario
Parlamentario Arthur Dowers
ORANJESTAD (AAN): No ta un asunto di ayera of luna pasa pero e situacion confuso y controversial den maneho di ex Minister Plenipotenciario na Den Haag, Besaril, ta algo cu tin cinco aña tumando luga, parlamentario pa fraccion di AVP, Arthur Dowers a declara.
“E desaroyonan relaciona cu ex Minister Plenipotenciario Guillfred Besaril, ta cosnan cu no a bira conoci e siman aki c’un carta di un grupo di trahadornan di Arubahuis a cuminsa circula, caminda nan a denuncia for di 2021, e maneho deficiente di Besaril.
Loke nos tin cu mira aki ta e hecho cu mientras cu tin indicacion concreto cu Besaril a comete hecho nan castigabel, su persona no ta politicamente responsabel pa loke el a haci ya cu den su caso, ta Minister Presidente Evelyn Wever Croes, ta esun cu ta politicamente responsabel pa tur loke su colega di partido a haci of keda sin haci.
Kizas ta esaki ta e motibo principal di con ainda e investigacion haci riba maneho di Besaril na Arubahuis, ainda no a yega parlamento of a worde publica pero ta un hecho cu esun responsabel legalmente tambe, lo ta Minister Presidente Wever Croes.
Esun of esunnan cu a manda e carta fecha prome di Mei di 2021, pa Prome Minister Evelyn Wever Croes, ta hendenan di MEP, algun cu hasta tabata riba lista di e partido geel pero a prefera di no interveni of tuma medida ya cu tur loke Besaril haci como Minister Plenipotenciario, ta responsabilidad directo di Prome Minister.
Loke ta ainda mas serio di e situacion y e famoso carta cu di repente a bira conoci e siman aki, ta e hecho cu e ta duna indicacion cu e lider di MEP prome cu eleccion 2021, tabata na altura di fechorianan cometi pa su Minister Plenipotenciario na Den Haag.
Asina mes como lider di MEP, Evelyn a pone Besaril riba lista pa eleccion y sabiendo contenido di e carta di trahadonan di Arubahuis, a bolbe nombra e mesun persona controversial aki den e posicion aki na Den Haag, loke ta pone hende pensa ta di con esaki a tuma luga.
Awor un biaha mas Prome Minister Evelyn ta haciendo su maximo esfuerso pa e rapport of investigacion bira publico of pa esaki worde trata den Parlamento pero e lider di MEP lo busca tur forma pa evita cu su responsabilidad den e asunto aki, no ta worde cuestiona,” Parlamentario Arthur Dowers a declara.


text:
E cantidad di personanan na Hulanda cu a fayece debi na coronavirus a subi pa 20. Y den un solo dia a fayece 8 Hulandes a causa di esaki.
Cu e 176 casonan nobo di contagio, e cifra di personanan infecta cu covid-19 a yega na 1135, segun cifranan divulga door di Rijksinstituut voor Volksgezondheid en Milieu (RIVM).
Diasabra 8 pashent den e edad di 59 pa 94 aña a fayece door di coronavirus. Mayoria di nan ta mas bieu cu 70 aña y tin otro problemanan di salud. En total tin awo 20 persona cu a fayece na Hulanda debi na e malesa aki, y tin 162 pashent interna den hospital.
Den e ultimo 24 oranan e limite di mil contagio a wordo surpasa na Hulanda. E cifra real ta hopi mas halto, mirando cu e miembronan di famia di pashentnan di corona no ta wordo getest mas, Esaki ta valido tambe pa esnan cu tin kehonan leve, ya cu nan mester keda cas for di momento cu e prome sintoma manifesta su mes.
Hobennan
Casi cincuenta pashent di e grupo cu ta critico, mayoria di nan ta bou di cincuenta aña. Y tin hoben bou nan tambe. Un di e pashentnan hoben ta un mucha homber di 16 aña, kende semper a goza di bon salud. Y awo e ta riba aparato pa hala rosea den cuido intensivo.
Segun calculonan haci, rond di 6000 persona na Hulanda ta infecta of tabata infecta, segun director di Salubridad Publico Sjaak de Gouw.
Mundialmente
Mundialmente e cantidad di fayecidonan ta yegando seis mil. Mas cu 156 mil persona ta infecta, 74 mil pashent a recupera di e covid-19.


text:
Bo ta un organisashon sosial ku tin un tarea òf aktividat ku bo no por a realisá? Bo no tin sufisiente man pa yuda bo? Bo kier drecha un lugá pa mucha hunga òf un sitio di deporte pa hóben? Dal sentro di bario un bon limpiá òf fèrf ? Durante CURA DOET tur esaki ta posibel! Anto no ta pa tur aktividat tin mester di bleki di fèrf, ni martin ku klabu. Man pa yuda i orea pa skucha tambe ta bonbiní. Pensa por ehèmpel riba un dia ekstraordinario pa e habitantenan di un kas di grandi. Bo sa kon kontentu nan lo keda ku un desayuno festivo, un mèrdia di wega, un dushi komementu mèrdia òf un keiru den konvoi.
Inskribí bo proyekto via di e wèpsait aki mes, promé ku dia 30 di novèmber 2022. Pa por inskribí bo mester tin un deskripshon kòrtiku di bo proyekto i tambe un idea di kiko e gastunan lo ta. Via di e wèpsait aki mes bo ta hasi bo petishon pa un aporte finansiero p'un máksimo di 1100 florin.
Djis klek riba e boton aki bou i kuminsá e proseso.
Inskribí un proyekto
Bo ke mas informashon?
Bo tin pregunta òf bo kier mas informashon? Ku plaser nos ta yuda bo. Manda un email na curadoet@curacaocares.org òf yama na +59997881952 i puntra pa un miembro di tim di CURA DOET.
Kon pa inskribí bo organisashon pa partisipá na CURA DOET 2023?
Via di e wèpsait aki mes. Djis klek riba e boton aki bou i kuminsá e proseso. Sigui kada stap i yena tur detaye mas kompleto ku ta posibel. Duna mas informashon di bo organisashon, kaba di yena tur kos di bo proyekto i despues hasi bo petishon pa aporte finansiero.
Mas informashon »
Kon mi ta pidi un aporte finansiero?
Despues ku bo kaba di inskribí bo organisashon i proyekto bo por pidi aporte finansiero. Den Mi profil bo ta haña bou di bo proyekto un link “Aporte finansiero”.
Mas informashon »


text:
Diamars den oranan di mainta Polisnan a bay pa para un chauffeur den un Nissan Skyline den area di Eagle Beach pa un control pero e chauffeur pa un of otro motibo a hisa speed y cuminsa core pa Polis. Pero leu e no a yega debi cu el a dal den un mata di kwihi. Dos persona den e auto a baha y cuminsa core y aki e polisnan a perdenan for di bista mientras cu dos a keda atras.
E agente policialnan di strand tabata atento y a tuma nota cu algo no ta bayendo bon den e situacion aki unda den e auto a topa cu pildernan di loke ta mustra na ecstasy y otro droga.
E control a keda rond d e area unda cu a perde e personanan for di bista y patras di Chalet Suisse e oficial a capta algo bou di un yaris y ora a sak a canta bingo. A topa cu un arma di candela cu a usa peña bou di e auto. Un poco mas leu tabatin parti di e arma manera spring. Mes ora a sigura e area y pidi pa departamento tecnico presenta pa haci e investigacion saca evidencia y tuma e arma di candela den beslag.


text:
Detenshon relashoná ku ladronisia.
KOMUNIKADO DI PRENSA
192 / 2019
20 mei 2019
Detenshon relashoná ku ladronisia.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djadumingu 19 di mei 2019, alrededor di 21.51 or, polis a detené e hòmber R.F.S. nasé na
Kòrsou di 21 aña di edat, relashoná ku un kaso di ladronisia.
Detenshon di e sospechoso aki, pa kende ya kaba tabatin un òrdu di búskeda i aresto, a
tuma lugá den área di Saliña.
A presenté dilanti di un Fiskal Ouksiliar ku a ordená su enkarselamentu pendiente di mas
investigashon.


text:
Un chauffeur a keha cu e mester a manda su vehiculo mecanico pa mal calidad di combustible. E doño di e auto ta splica cu e tin awa di e diesel. El a avisa e manehaodrnan di e pomp riba loke a pasa cune.
Mescos cu diferente otro pomp, e stacion di gasoline aki tambe tin tanki bou tera. No ta descarta cu e tanki tin awa aden y ta bruha den e diesel cu a yega te den e tanki di e auto. E ta un pomp di gasolin den un distrito pabou di brug. E doño di e auto ta purba pa atende esaki cu esnan encarga cu e pomp di gasolin mes.
Ainda nan ta den e cmbersacion. Mientrastanto mester a para e vehiculo y baha e tanki completo. Eynan a mira tur loke a keda atras. E tin su gastonan. E cliente ta bisa cu e ta coy gasolin na mesun stacion.


text:
Gobierno y su ambtenaarnan mester duna un bon servicio na pueblo di Aruba. Pueblo merece esey. Di otro banda nos ta mira cu tin demasiado caso di ambtenaar cu no ta wordo aprecia pa nan esfuersonan, mayoria eventualmente ta wordo gana door di e ambtenaar.
Den casonan asina solamente tin perdedor. E ambtenaar ta perde cen, tempo y motivacion. E departamentonan y DRH ta gasta oranan por nada. Pueblo ta perde hopi placa cu ta wordo gasta na e casonan aki.
Por ehempel, cu su permiso, mi ta trece dilanti e caso di onderinspecteur Tony Yearwood. Un polis hopi conoci, keri, respeta den comunidad, cu 35 aña ehemplar di servicio. Tony tin casi 5 aña “letterlijk” luchando pa su bida, bayendo ariba abou pa Colombia, operacion tras di operacion. Cancer den su garganta, causa door di schimmel den e warda di polis bieu na Wilhelminastraat. Testnan a indica cu tin schimmel tiponan peligroso eyden. Docternan a bisa cu e schimmel ey por causa cancer. Tres polis a haya e mesun cancer den garganta aki, 4 polis a haya cancer di tripa, un otro a haya cancer di sanger y weso. Tur a traha den e mesun edificio na Wilhelminastraat.
Tony cu su 35 aña di servicio mester ta focus riba su funcion, liderando su districto, guiando su coleganan jong cu su experencia y conocemento. Na luga di esey e mester perde su tempo, consumi su curpa, haciendo su mes mas malo, bringando pa su derecho pa “bevordering”, door di un “dienstongeval”. Con esey ta posibel! E mes tin e boluntad pa uza e salud asina valioso cu el a lucha pe, na servicio di su pais. E merece di ricibi e mesun servicio y honor ey bek. No laga hende honesto y trahado keda insatisfecho.
Mi ta contento cu nos Minister di Husticia na varios ocasion ta demostra cu e tin “bedrijfsvoering” halto riba su lista di prioridad. Mi lo sigui urgi nos Ministernan pa pone atencion special na nos hendenan, manera mi colega Tony Yearwood, cu ta dunando e servicio na pueblo.


text:
Un mucha di Dakota, Rocío Burgos (35) a lanta como unico yiu di un mama soltera. Awe su cara ta conoci den comunidad di Aruba pa e.o., su trabou cu e organisacion WOW; Women empOwering Women, un organisacion cu enfoke riba e desaroyo di cada miembro cu su obhetivo principal; brinda miembronan oportunidad di desaroya y mehora nan abilidadnan personal, social y profesional. Aunke sigur e trabou cu e ta haciendo awe ta importante den empodera otro, e tin un peso adicional agrega pa sa cu Rocío, prome cu WOW a pasa den un experiencia dificil di abuso den su relacion, cu e mester a sobrepasa. Un experiencia cu a dune un bos pa resona mas ainda serca otronan cu e ta posibel pa lanta bek, despues di experiencianan dificil y inspira otro.
SALUD MENTAL PROME CU TUR COS
“Ami nunca a considera mi mes un victima, loke si mi a realisa desde inicio ta cu e heridanan ta real y si mi no tuma tempo pa traha riba esaki, nunca lo por ta mi mes bek. Dus mi a tuma mi desaroyo personal hopi na serio door di bay terapia cu psycholoog, dedica mi mes na trabou, ta hopi activo den WOW y no date ningun hende durante e prome aña despues di mi break up. E tempo ey mi a scoge mi salud mental como mi prioridad y mi a compromete na esey tur dia. Mirando bek, mi ta contento di e pasonan cu mi a tuma. Mi por bisa cu hopi seguridad cu poco poco pero sigur, eseynan a contribui na mi estado di felicidad actual.”


text:
DEN HAAG – Conseho di minister di Reino dia 21 di oktober ta dicidi riba e asunto di aanwijzing pa Aruba. Awe diabierna mainta durante un conferencia di prensa entre secretario di estado Hulandes Alexandra van Huffelen y prensa di Aruba e pregunta a bin, y e mandatario Hulandes a confirma cu e la ricibi e zienswijze (e splicacion/defensa di gobierno di Aruba contra e aanwijzing. “Nos tin cu reacciona eyriba y esey nos lo haci den e RMR di dia 21 di oktober, manera cos ta mustra aworaki” e mandatario a bisa. “E ora nos lo contesta esey”.
COMBERSACIONAN
E portal aki a compronde cu mientrastanto tras di cortina tin combersacionan andando entre gobierno di Aruba y e mandatario Hulandes y cu e combersacionan aki por ta determinante si e conseho final ainda ta bira cu Aruba ta haya un aanwijzing of no. Aruba ta purbando di convence Hulanda cu nan no tin motibo di haya un aanwijzing, mientras cu e colegio di supervision financiero pa Aruba CAFt ta haya cu Aruba a falta suficientemente cu cumplimento cu no ta keda nada mas di usa e medio mas severo pa forza Aruba drecha (den e caso aki) e presupuesto di pais Aruba di 2022.
CONSECUENCIA SI ARUBA NO HAYA AANWIJZING
Tin tambe e discusion kico ta pasa si Aruba no haya un aanwijzng finalmente, y cu e logra convence Hulanda (RMR) di esaki. Ta papia primordialmente riba e derecho di existencia di e colegio, si RMR no sigui e conseho di nan. Hopi ta pensa cu si RMR no duna Aruba un aanwijzing, esaki ta un ‘brevet van onvermogen’ pa CAFt, y cu no ta tuma nan na serio pa cual nan por bien entrega nan funcion bek na gobierno Hulandes, cu ta nan ‘opdrachtgever.
AMSTERDAM - Prinses Amalia, e yiu mayor di Rey Willem Alexander ta cumpli 19 aña awe. Pero debi na menasa contra dje, e lo no por celebra esaki otro cu den su cas cu famia. Desde e aña aki Amalia ta studia na Universidad di Amsterdam, pero ta sigui su lesnan via computer na cas. E ta studia Politica, Psicologia, Ley y Economia. Tabata intencion pa Amalia biba na scol manera tur studiante regular, pero na October esaki a cambia y a nifica cu e mester a bay cas bek y sigui su estudio desde eynan.
DEN HAAG – Na Marriott hotel a tuma lugar un recepcion di Gobierno di Aruba pa oficialmente introduci mr. Juan (Ady) Thijsen como Minister Plenipotenciario di Aruba na Hulanda. Un recepcion atendi pa invitadonan for di e mundo poltitico, diplomatico y comerciante di Hulanda.
DEN HAAG – Un siman despues cu secretario di estado hulandes Alexandra van Huffelen a topa premier Evelyn Wever na Aruba, e la topa Wever atrobe awe diaranson, pero e biaha aki na Hulanda. Si e reunion aki realmente tabata necesario, no ta conoci pero ta mustra mas bien un momento pa saca potret, envez di realmente yega na algo concreto. Mucho cos diferente no a papia, y por considera e reunion mas bien como un encuentro social pa tene e relacionan habri pues. Esaki pasobra Hulanda a bisa caba cu ainda no ta bay papia riba yuda Aruba sino mas bien den curso di 2023. Gobierno di Aruba di su banda, ta sigura cu e tema principal (atrobe) tabata finanzas, pero esey a keda trata siman pasa caba na Aruba.
GELDERLAND – Cuidadanonan di e provincia hulandes Gelderlan por lo pronto no por tira riba lobo (wolf) cu e asina yama ‘paintball gun’ osea pistol cu bala di pintura, pa spanta nan. Asina hues a dicta den un corte hulandes. E provincial a permiti e arma anteriormente, pasobra tabata haya e lobonan mucho manso y cu e susto, lo por a spanta e lobonan y evita cu nan yega cerca di hende. E problema ta cu no a substancia e motibo pa tira e lobonan, suficientemente. Hues a determina cu un lobo ta un animal protehi. Ademas no por a proba cu e uso di e arma menciona, lo a yuda e meta.
ORANJESTAD - Premier Evelyn Wever a reuni cu premier hulandes Mark Rutte na Hulanda diamars. Mientras cu e mandatario ta sigura cu e tabata un bon reunion, nada concreto no a sali di e reunion. E tabata mas bien un oportunidad pa personalmente papia cu otro unda cu Aruba ta brief e mandatario hulandes en persona (un biaha mas) riba e situacion di Aruba.
ORANJESTAD - Te cu 2027 e fundacion WeConnect ta haña subsidio anualmente pa e sosten na studiantenan Caribense y personanan cu ta cuminsa riba mercado laboral (starter). Na 2023 ta trata di un montante alrededor di 200.000 euro. Hulanda ta pone e montante aki na disposicion via e ministerio di Asuntonan Interior y Relacionnan den Reino, pa asina asisti studiantenan y starter pa cuminsa riba mercado laboral den parti Caribense di Reino despues cu nan a finalisa nan estudio. Esaki ta necesario pa motibo cu tin un necesidad grandi pa profecionalnan na e islanan.


text:
Kralendijk- Ta tristu pa mira ku edisifsionan típiko i determinante pa e bista di Boneiru den sentro ta bayendo den dekadensia.
Despues ku e edifisio, ku antes tabata un kas di sùr, a keda usá pa un temporada kòrtiku komo Friars Inn y tambe Bonaire Hotel Besd & Breakfast ta parse ku niun hende no tin interes mas den e edifisio markante aki, ku potensialmente ta un di esnan mas bunita ku Boneiru tin.
Falta di maneho?
Ounke ku pa un tempu tabata tin intentonan serio pa yega na un Fundashon pa Kuido di Monumento (Stichting Monumentenzorg), no ta tende nada mas di e edifision aki. Despues ku especialmente Alba Sint Jago a bandoná servisio di Gobièrno ta parse ku ningun hende ta atendiento ku un maneho pa kuido di nos monumentonan.
Lo ta bon pa gobièrno bolbe pone atenshon na esaki i bin ku un maneho pa skapa i protehá nos monumentonan, promé ku nan estado ta asina malu ku ta basha so por basha nan abou.
Lesa tambe:
- Ladronisia di outo na Kòrsou a subi na novèmber, pero tabatin un bahada en general di kriminalidat kompará ku e luna rèkert di òktober
- Gobernador ta risibí Bea Moedt i ta haña un buki di pòtrèt
- Universidat di Wageningen: Santu di Chogogo ta bai laman sin mas
- Habitantenan di Parkietenbos ta pidi ousilio atrobe pa motibu di kimamentu di sushi den Parkietenbos
- Prevení Zika, Dengue i Chikungunya |Aviso pagá


text:
Kralendijk – Embahador di Reino Hulandes na Venezuela Robert Schuddeboom, tabata di bishitá serka gezaghèber Edison Rijna. Nan a papia di e situashon na Venezuela. Tambe nan a papia di e laso entre e dos teritorionan i e desaroyonan ku tin tokante habrimentu di frontera.
Lesa tambe:
- Ladronisia di outo na Kòrsou a subi na novèmber, pero tabatin un bahada en general di kriminalidat kompará ku e luna rèkert di òktober
- Gobernador ta risibí Bea Moedt i ta haña un buki di pòtrèt
- Universidat di Wageningen: Santu di Chogogo ta bai laman sin mas
- Habitantenan di Parkietenbos ta pidi ousilio atrobe pa motibu di kimamentu di sushi den Parkietenbos
- Prevení Zika, Dengue i Chikungunya |Aviso pagá


text:
Esaki ta informacion importante cu DIARIO a ricibi di parti di informantenan cu ta mustra cu Citgo ta mara na tempo pa duna contesta na autoridad Mericano cu a dagvaard e empresa pa crimennan cu e ta investiga actualmente.
“Citgo Aruba ta parti di Citgo. Aruba a mara su mes na un ambiente criminal den e acuerdo di Citgo. No tin ningun hustificacion pa e hecho cu Gobierno Mike Eman a yega na un acuerdo cu Citgo na un momento cu no tabata tin ningun beneficio pa Aruba,” un informante experto a revela na DIARIO.
A mustra DIARIO cu tin aspectonan sumamente importante den e totalidad di Citgo.
No ta normal cu un gobierno ta mara un pais na un contracto cu tin mas peliger cu beneficio pa e pais. Esaki sigur tabata e caso cu e proyecto Citgo si tene cuenta cu e situacion financiero di Citgo mes y di gobierno Venezolano di e tempo.
“Tin tur prueba cu placa bruto tabata wordo horta den Citgo dor di e grupo cu a negocia cu Aruba y tin laso directo cu regimen Nicolas Maduro,” otro informante a trece dilanti.
E prome pregunta cu lo wordo haci na Aruba ta, si e pais no a laga haci un investigacion di Nicolas Maduro, cu ya tabata wordo acusa dor di instancianan oficial di ta uza Citgo pa labamento di placa.
“Cualkier gobierno cu ta acerca un grupo pa negocia un contracto, ta evita di asocia su mes cu un grupo cu mal nomber den asuntonan di contracto. Den e caso aki Aruba a negocia cu personanan cu ta wordo acusa di tabata alcansa contractonan cu corupcion y ladronicia. Hasta a papia di droga,” e informantenan ta bisa DIARIO.
Sumamente importante ta bira e beneficio cu Aruba mester tabata tin cu e proyecto. For di 2014 tabata conoci cu Citgo y Venezuela ta den problema financiero serio. ->>Vea más...


text:
KRALENDIJK- Pa protehá naturalesa di Boneiru i bo salú di residente, a implementá un prohibishon riba uso di bakinan di kuminda di foam. E prohibishon di baki di kuminda di foam ta drenta na vigor dia 1 di ougùstùs 2022.
E prohibishon ta konta pa tur hende na Boneiru ku ta bende òf duna baki di kuminda di foam ku ta usa un biaha so.
E prohibishon ta regardá solamente baki di kuminda trahá di e material foam. Ta trata di baki di kuminda pa bai kuné, pa tur sorto di kuminda i e sousnan korespondiente, ku bo por kome mesora. direktamente for di e baki i ku bo no tin mester di kushiná òf prepará mas aleu.
Entidat Públiko di Boneiru ta enkurashá tur hende pa hasi uso di artíkulonan reusabel ora esei ta posibel. “Komo habitante i bishitante di e isla akí nos tur tin nos propio responsabilidat pa tene nos ambiente di biba i nos naturalesa limpi i saludabel. Bai por ehèmpel ku bo propio kosnan manera kuchara, fòrki i kuchú òf un propio beker òf tèrmo pa bebe. Negoshinan di hòreka i risòrtnan por pensa por ehèmpel riba keda sin duna richi desechabel pa bebe (ku no ta di plèstik), a ménos ku un wéspet pidi pa esaki” asina un relato di prensa di Entidat Públiko Boneiru ta bisa.
Supervishon
Direktorado di Supervishon i Mantenshon di Lei a bishitá diferente supermarket, negoshi di hòreka i ‘foodtruck’. E inspectornan a mira ku ya kaba hopi di e negoshinan akí ta tene nan mes na e prohibishon pa saku, kuchara, fòrki, kuchú, richi i kos pa drai bibida di plèstik.


text:
E buki aki ta bai tokante un mucha muhé di 9 aña ku yama Sarisita, ketu, hopi serio ku tabata sufri di pèstmentu na skol. E tabata tin un soño bunita i apesar di loke el a pasa aden na skol, el a realisá su soño. Ku Hopi esfuerso i trahando duru riba su mes el a logra.
E buki aki ta basá riba bida real di Kyrsha Attaf, kaminda e ta demonstrá ku perseveransha i kere den bo mes tur momentu bo ta realisá kualke soño ku bo tin. Kyrsha ke logra konsientisá muchanan na promé lugá pa stòp ku tentamentu den kurá di skol i pa kuminsá na balorá kada un mucha rondó di nan pa loke nan ta.
Ku e historia aki e ke duna e mucha ku ta les’é e ánimo pa kere den su mes i pa no laga nada ni niun hende strob’e di logra. A adaptá e kuenta aki pa mucha.


text:
MP di Marilyn Moses ta habri sede ku tim hóben.(video)
Movementu Progresivo (MP), e partido nobo di miembro independiente di parlamento señora Marilyn Moses, a hasi apertura di su sede nobo na Schottegatweg Oost 142-A na Saliña. Marilyn Moses a splika ku mester tin hopi énfasis riba e hóbennan:“Un komunidat ku ta fortifiká su hóbennan, ta un komunidat ku ta pensa riba futuro. Kòrsou tin 50.000 hóben i si nos fortifiká nan nos sa ku ta nan ta esnan ku lo bai produsí mañan.”
VIDEO : Lider di Movementu Progresivo ta splika parti di e vishon di su partido nobo. Movementu Progresivo ke enfoká tambe riba atenshon i protekshon pa nos grandinan, atraé invershonista for di ekstranhero pa Kòrsou, kuido médiko pagabel, engradesé turismo i subi e nivel di bida en general na Kòrsou. Algun di e hóbennan ku ta forma parti di e direktiva òf ta miembro di MP ta entre otro Muriëll Mambre, Egbert Veeris i e konosido kantante Hunneley Felicia.
Hunneley Felicia a presentá durante e apertura di e sede huntu ku agrupashon Dreams, kual e ta asosiá na dje. Na final di Dreams su presentashon Hunneley a anunsiá ku e tambe ta forma parti di Movementu Progresivo. “Nos a kombersá basta i e la splikami su vishon. Nos ta riba e mesun liña.” “A yega un momento ku m’a bisa mi tambe ke djòin, i sòru pa nos ban trese kambio.”
VIDEO : Hunnely Felicia ta splika parti di e vishon ku Movementu Progresivo. No ta konfirmá ainda ku Hunneley Felicia ta riba e lista di Movementu Progresivo. Movementu Progresivo ta un di e partidonan ku lo mester partisipá na e Pre-Elekshon, dianan 22 i 23 di Ougùstus. Anteriormente Marilyn Moses a forma parti di frakshon di Partido PAIS. Aña pasá novèmber e la entregá su retiro i a sigui komo miembro independiente den Parlamentu. Den su promé partisipashon den polítika na 2012 Marilyn Moses a haña kasi 700 voto pèrsonal.


text:
Amparo Dos Santos ke pa Kòrsou bira independiente.
E lider polítiko di partido Kòrsou di Nos Tur tambe ta di opinion ku Kòrsou mester bira independiente. Den un komberashon ku korant Vigilante, Amparo Dos Santos a indiká ku Kòrsou mester hasi meskos ku St.Eustatius. Segun Dos Santos, Kòrsou tin tur kos i ta produsí sufisiente entrada. Paisnan mas chikí ku Kòrsou mes ta independiente, ta kiko falta nos, asina e Parlamentario a deklará. Amparo Dos Santos ta haña ku na lugá di bringa venezolanonan, mester mira kon ta logra haña nan pa invertí na Kòrsou. Segun Dos Santos, venezolanonan ta bai Merka i hasi invershonnan kuantioso, pues mester por logra haña nan aki tambe. Dos Santos no a indiká den kuantu tempu o kon e ta mira Kòrsou bira independiente. [if !supportLineBreakNewLine] [endif]


text:
ORANJESTAD (AAN): Dialuna atardi mandatario di Deporte a ricibi Seleccion di Aruba Triathlon cu a marca historia na Bermuda den e competencia di CARIFTA Triathlon, Aquathlon and Mixed Relay Championship 2022.
All Stories
ORANJESTAD (AAN) – Tabata un weekend hopi interesante y espectacular na Bushiri Beach caminda tabata tin e campeonato di Aruba Beach Tennis.
Minister de Deporte a presencia apertura di IF3 Functional Fitness Masters World Championship Aruba 2022
ORANJESTAD (AAN): Diabierna ultimo Minister Endy Croes tabata presente na Centro Deportivo Libertador Betico Croes
ORANJESTAD (AAN): Diabierna Minister Endy Croes a ricibi bishita di director di Telearuba sr. Giovanni Kock en conexion cu Copa Mundial 2022
Bou di un temperatura di -3 grado Celsius, Gregory ta logra su meta y ta clasifica pa Boston Marathon
ORANJESTAD (AAN) - Diadomingo 20 di November, 2022 atleta local Gregory Geerman a participa na Philadelphia Marathon.
ORANJESTAD (AAN) – Diabierna 28 di October 2022, pa 3 pm na oficina di Notario Helmeyer e
ORANJESTAD (AAN): Federacion di Ahedres di Aruba (FAA) a clausura nan Campeonato Nacional Femenino y Masculino, na nan cede na Royal Plaza Mall.
ORANJESTAD (AAN) - Aruba Bank orguyoso di sigui aporta na deporte.
ORANJESTAD (AAN): E imagennan aki ta papia riba nan mes. Aruba Open Beach Tennis Championship 2022
ORANJESTAD (AAN)- Aruba Amateur Weightlifting Association (AAWA) a organisa Diadomingo ultimo e campeonato nacional di hisamento di peso.


text:
Kralendijk – Djarason un kantidat di mas ku 30 pader a sinta na altar, despues di a drenta parokia San Luis Beltran den proseshon. E siman aki mayoria di pader di Diosesis di Willemstad ta di bishita na Boneiru pa tuma parti na e konferensia anual 2019 di kleronan.
Promé ku misa tabatin un momentu di orashon, pa despues kontinuá ku Santu Sakrifisio di misa. E orashon tabata na enkargo di pader Morrison. Obispu Luis Antonio Secco a prediká i bisa awe señor a regalá nos otro anochi pa selebrá huntu. Lema di e konferensia ku nos ta na Boneiru ta bisa: ‘Batisá i Mandá’. “Durante aña nos ke selebrá algu mas. Hopi bes nos ta keda ku fe chikitu. Otro grupo nan tur a krese den fe. Dios a duna nos un konsenshi pa komprondé bon i malu i no husga otro. Mustra den nos bida kiko nos ta di bèrdat,”obispu a menshoná. El a sigui bisa:” Nos a papia entre otro den nos enkuentro ku padernan, si nos tin amor, e lei ta bira mas fásil. Mama i tata ku ta stima nan yu, nan no tin hopi prekupashon. Amor ta trese union. Stimashon ta riba i ta mas ku tur kos. Hesus a bin pa salba nos. Nos mester di boso orashon,Obispu a terminá bisando.
Promé ku a kanta kantika final, pader Ivan Dario Perez Gomez a papia i pidi pa nos sigui pa dilanti. “Resa pa nos, i nos ta resa pa boso,”pader Ivan a menshoná. Seguidamente a yama tur parokiano kende a kumpli un aña mas di bida i grupo di dama ‘Aproda’ ku a kumpli 28 aña di eksistensia, pa un bendishon spesial.
Despues di misa padernan a saluda parokianonan i a kontinuá ku un komementu, kompaña pa músika di ‘Foyan Boyz’.


text:
KRALENDIJK – Doño i gerensia di Club Trocadero ta ekspresá nan asombro tokante e notisia ku a keda publiká den un matutino lokal djasabra 25 di aprel ku e titular ‘Polis a para fiesta planeá na Trocadero’,. ‘Nunka tabata intenshon pa un fiesta a tuma lugá, esei ta apsurdo i iresponsabel den e tempunan akí. Nos hustamente ta tene nos mes na tur regla i instrukshon ku ta na vigor na e momentu akí’, asina doño i gerensia di e klup ta bisa.
Eskoho robes di palabra riba e foyeto di anunsio di Dia di Rei
Club Trocadero ta atmití ku, ku e eskoho di palabra ‘Party time!’ riba e foyeto pa e dia akí, el a hasi un eror. A traha i publiká e foyeto aki puramente pa pa partisipá e menú i estilo di muzik adaptá na nos klientela. Trocadero ta komprondé ku uzo di e palabra ‘Party Time’, por lanta e impreshon ku un fiesta lo a bai tuma lugá riba Dia di Rei. En realidat nunka esaki no tabata e intenshon.
‘No kier a duna atenshon èkstra na aña di nos Rei. Un dia importante pa hopi hende na Boneiru. P’esei nos a hinka un menú speshal den otro i e Dj e anochi ei lo a toka hitnan hulandes. Ta un anochi manera nos ta organisá kasi tur ancochi pa simannan kaba, chikitu, pero ku atenshon pa regla- i instrukshonnan vigente. Semper e plan tabata pa tene esaki mas chikitu posibel i pa tene nos mes estriktamente na e regla- i instukshonnan vigente. Dor un eskoho robes di palabra i e inkietut ku a surgi pa motibu di esaki, a saka e plannan eksistente kompletamente for di nan konteksto’, segun e propietario.
Bishita di Polis i Direktorado Supervishon i Mantenshon i karta Entidat Públiko Boneiru
A base di e anunsio riba Facebook tabatin un kombersashon entre dos kolaboradó di Direktorado Supervishon i Mantenshon i un funshonario di Polis ku gerensia di Trocadero djaweps mèrdia. Durante e kombersashon ei a entregá un karta amplio den kua a splika un bia mas bon kla kua ta e regla- i instrukshonnan ku tin na e momentunan akí. Club Trocadero a duna di konosé ku sigur no tabata su intenshon pa tene un fiesta i a ofresé su diskulpa relashoná ku e eskoho di palabra riba e foyeto. Den e kombersashon a konkluí ku tabata trata di un malkomprendementu i un eskoho robes di palabra. Tambe a papia riba e echo ku Polis i Direktorado di Supervishon i Mantenshon no tin keho riba e manera kon Club Trocadero ta ofresé su klientela, personal i artistanan un lugá den e tempunan insigur akí. Pa e motibu ei tambe e klup a kita mesora e anunsio mal formulá. No ta intenshon di Trocadero pa krea inkietut òf krea e impreshon ku e no ta mira seriedat di e situashon.
Informashon inkorekto den komunikado di Polis
Riba 24 di aprel Kuerpo Polisial Hulanda Karibense (KPCN) a emití un komunikado di prensa ku ta kontené informashon eróneo. E teksto ta bisa:
‘Riba djaweps 23 di aprel doño di un café/restorant a risibí un atvertensia preventivo pa fiesta ku el a planeá riba 26 i 27 di aprel. A inform’é ku hasiendo esaki e ta violando e reglanan den e ordenansa di emergensia.‘
Propietario i gerensia ku gran asombro a tuma nota di e komunikado di prensa. Promé ku publikashon di e notisia ya a diskutí e plannan i a koordiná esakinan ku Polis i Entidat Públiko
Boneiru. Nunka tabatin asuntu di un fiesta ku lo a para riba òrdu di polis. Ya ku nunka un fiesta lo a tuma lugá na e klup. P’esei a entregá un petishon urgente serka KPCN pa rektifiká esaki.
E establesimentu di horeka ta tene su mes na regla- i instrukshonnan
For di komienso tabata bon kla ku Club Trocadero, meskos ku otro establesimentunan di horeka na Boneiru ku ainda ta habrí, ta tene su mes estriktamente na regla- i instrukshonnan ku a risibí di parti di gobièrnu i su konseheronan. Asina a tuma medidanan adishonal di higiena, ta apliká distansiamentu sosial i no tin mas di 50 persona presente na e mes momentu.
Trocadero a disidí di mantené su portanan habrí. E klup, algun siman pasá, a komuniká esaki bon kla via su propio kanalnan di medio sosial. Den e tempunan akí Club Trocadero, tambe riba petishon di e propio personal, kier sigui brinda un lugá unda bishitantenan por relahá i disfrutá di algu di bebe i kome. E ta kontratá al respekto artistanan ku ta aktua nan so i na sufisiente distansia di e huéspetnan presente ta trese muzik trankil. Pa tur e artistanan akí tambe ta tempunan fastioso, p’esei e klup kier sigui brinda un podio na e personanan akí. E ta enfatisá un bia mas ku den esaki ta sigui tur regla i instrukshon di gobièrnu i ekspertonan di salubridat. Si otro instrukshonnan drenta na vigor, pa motibu ku e situashon na Boneiru a kambia, e klup e ora ei naturalmente lo tuma e instrukshonnan adaptá akí inmediatamente.
GEEN GROOT FEEST BIJ CLUB TROCADERO OP KONINGSDAG
KRALENDIJK – ‘Politie heet een stokje gestoken voor gepland feest bij Trocadero ’ zo kopt dagblad èxtra op zaterdag 25 april. De eigenaar en het management van Club Trocadero spreken hun verbazing uit over deze berichtgeving. ‘Er zou namelijk helemaal nooit een feest plaatsvinden, dat is absurd en onverantwoord in deze tijden. Wij houden ons juist aan alle regels en voorschriften die op dit moment gelden’, aldus de eigenaar en het management van de club.
Verkeerde woordkeuze aankondigingsposter Koningsdag
Club Trocadero geeft toe dat zij, met de woordkeuze ‘Party time!’ op de poster voor die dag, een inschattingsfout hebben gemaakt. De poster is puur geproduceerd en gepubliceerd om het aangepaste menu en muziekstijl aan onze klanten te communiceren. Ze begrijpen dat door het gebruik van de term’ Party Time’, de suggestie kan zijn gewekt dat er een feest zou gaan plaatsvinden op Koningsdag. Daar is in werkelijkheid helemaal nooit sprake van geweest.
‘We wilden graag extra aandacht schenken aan de verjaardag van onze Koning. Een belangrijke dag voor velen op Bonaire. We hebben daarom een speciaal menu samengesteld en de DJ draait die avond Nederlandse Hits. Het is als een avond zoals wij die al weken vrijwel iedere avond organiseren, klein en met grote aandacht voor de geldende regels en voorschriften. Het plan is altijd al geweest om dit zo klein mogelijk te houden en ons strikt aan de reeds bestaande regels en voorschriften te houden. Door een verkeerde woordkeuze en onrust die daaruit is ontstaan, zijn de bestaande plannen volledig uit haar verband gerukt’, aldus de eigenaar.
Bezoek door de Politie en de Directie Toezicht & Handhaving en brief Openbaar Lichaam Bonaire
Naar aanleiding van de aankondiging op Facebook hebben twee medewerkers van de Dienst Toezicht & Handhaving en een ambtenaar van de Politie donderdagmiddag een gesprek gehad met het management van Trocadero. Tijdens dat bezoek is een uitgebreide brief overhandigd waarin nogmaals duidelijk gemaakt wat de regels en voorschriften op dit moment zijn. Club Trocadero heeft aangegeven zeker niet van plan te zijn geweest om een feest te laten plaatsvinden en haar verontschuldigingen gemaakt met betrekking tot de woordkeuzes op de poster. In het gesprek is geconcludeerd dat er sprake is van een mistverstand en een verkeerde woordkeuze. Ook is besproken dat Politie en de Dienst Handhaving & Toezicht geen klachten hebben over de manier waarop Club Trocadero haar klanten, personeel en artiesten een plek biedt in deze onzekere tijden. De ongelukkig geformuleerde aankondiging is dan ook direct verwijderd door de club. Trocadero heeft niet de intentie om onrust creëren of de suggestie te wekken dat zij de ernst van de situatie niet inziet.
Onjuiste informatie in het persbericht van de Politie
Er is op 24 april een persbericht verspreid vanuit het Korps Politie Caribisch Nederland (KPCN) dat onjuiste informatie bevat. De tekst luidt:
‘Op donderdag 23 april kreeg de eigenaar van een café/restaurant een preventieve waarschuwing voor feest die hij had gepland op 26 en 27 april. Hij werd geïnformeerd dat hiermee de noodverordening wordt overtreden. ‘
De publicatie van het persbericht is door de eigenaar en het management met veel verbazing ontvangen. De plannen waren voor publicatie van het bericht reeds besproken en afgestemd met Politie en het OLB. Er is nooit sprake geweest dat een feest, op last van de politie, geen doorgang zou kunnen vinden. Er zou immers helemaal nooit een feest plaatsvinden bij de club. Er is bij KPCN dan ook een dringend verzoek tot rectificatie ingediend.
De horecagelegenheid houdt zich aan de regels en voorschriften
Het is van meet af aan duidelijk dat Club Trocadero zich, net als andere horecagelegenheden op Bonaire die nog open zijn, houdt aan de strikte regels en voorschriften die zij vanuit de overheid en haar adviseurs hebben ontvangen. Zo zijn er extra hygiënische maatregelen genomen, wordt social distancing toegepast en zijn er niet meer dan 50 personen tegelijk aanwezig.
Trocadero heeft besloten om de deuren open te houden. De club heeft hier enkele weken geleden via haar eigen Social Media kanalen ook duidelijk over gecommuniceerd. Club Trocadero wil in deze tijden, mede op het verzoek van het eigen personeel, graag een plek kunnen blijven bieden waar bezoekers kunnen ontspannen en genieten van een drankje en een hapje. Zij huurt daarbij ook soloartiesten in die, op ruime voldoende afstand van de aanwezige gasten, rustige muziek ten gehore brengen. Voor al deze artiesten zijn het ook lastige tijden, de club wil deze personen daarom ook graag een podium blijven bieden. Zij benadrukt nogmaals dat daarbij alle regels en voorschriften van de overheid en gezondheidsexperts worden opgevolgd. Mochten er andere voorschriften gaan gelden, doordat de situatie op Bonaire wijzigt, dan zal de club deze aangepaste voorschriften uiteraard ook direct overnemen.


text:
Durante e reunion den Parlamento diaranson pa trata e Presupuesto Supletorio, Prome Minister Evelyn Wever-Croes a informa di e status di negociacionnan cu Hulanda pa loke ta trata recorte di salario y sosten di likides.
Prome Minister a duna di conoce cu Gobierno di Aruba ta den pleno negociacion cu Hulanda. Diabierna 17 di December lo tuma luga e Conseho di Minister di Reino cu ta uno hopi importante pa Gobierno di Aruba.
Den e reunion aki lo trata e sosten di likides pa Aruba pa e prome kwartaal di 2022. Tambe e ta un reunion importante pasobra ta bay atende cu e peticion pa ‘bouw af’ recortenan riba salario di empleadonan publico y semi-publico.
“E peticion ta pa bouw af, dus no mantene na e nivel ey pero bahe te pa por yega normalidad”, Prome Minister a indica.
Prome Minister a expresa cu e negociacionnan no ta facil. Dialuna ultimo a hiba conbersacionnan extenso riba e COHO, e nota di cambio, e nader rapport. Tur ta riba mesa di deliberacion cu Hulanda.
“Gobierno di Aruba ta optimismo cu e Conseho di Minister di diabierna. Algo por cambia di un momento pa otro pero nos ta na mesa ainda. E tema di e protocol ta riba mesa y ainda nos no a sali afor cu un fecha final pa nos por yega toch na e sosten di likides”.
Gobierno di Aruba a haci un peticion di sosten di likides di aproximadamente 80 miyon di cual un 30 miyon ta debe cu mester wordo paga. Esey no tin discucion riba dje, Prome Minister a bisa, pasobra tin palabracionnan haci cu Hulanda.
Ta resta un componente di 50 miyon cu tin mester den e prome kwartaal pa paga gastonan di Gobierno pasobra entradanan no ta mes halto cu gastonan ainda den e prome kwartaal di aña. E 50 miyon aki ta pa paga salario, percura pa enseñansa, nos sistema huridico y di salud y pa gobernacion en general.
Prome Minister a duna di conoce cu riba e 50 miyon, CFT ta conseha pa duna 12 miyon y no 50 miyon. CFT ta propone pa bin cu algun medida di impuesto, otro cortamento pa asina por yega na e diferencia pa yega e 50 miyon.
“Dus nos ta eynan ainda. Punto di salida di Gobierno ta cu nos ta sinta na mesa pa negocia pa asina yega na un meta comun”, Prome Minister Evelyn Wever-Croes a enfatisa.


text:
DEN HAAG—Gabinete ta spera pa 2023 un défisit den presupuesto di 7,5 miar euro, segun minister Sigrid Kaag (Finansa) den e nota.
E défisit den presupuesto ta kousa pa gastunan ku gabinete a hasi pa kompensá e preisnan di energia kresiente. E nota ta e último ahuste di presupuesto pa e aña aki. No ta kla ainda kon gabinete ta bai kubri gastunan di medidanan pa tene kuenta di energia pagabel pa siudadanonan i kompanianan. E limite di preis pa koriente i gas pa kasnan ta bai kosta segun kalkulo 11,2 miar euro i e sosten pa kompanianan mediano ku ta gasta hopi energia ta kosta 1,7 miar euro. Gabinete ta reservá tambe 400 mion euro èkstra pa kompensá skolnan, universidatnan i organisashonnan kultural pa e gastunan haltu di energia. E 400 mion euro ta pa instanshanan ku ta keda finansiá parsialmente pa ministerio di Enseñansa, Kultura i Siensia. Skolnan ku a haña problema kaba pa gastunan haltu di energia, por mèldu na servisio di enseñansa (DUO). E loket ku a instalá spesial pa esaki ta keda habrí, segun minister Dennis Wiersma. Normalmente ministernan ta haña algun porsentahe aserka pa kubri gastunan haltu. Pero pa motibu di inflashon haltu e aña aki, pa e guera na Ukraina, ta trata e aña aki di un suma mas haltu. Kalkulonan di e défisit pa kua gabinete ta bai buska kubrimentu, a alkansá miares di euro. e suma eksakto tambe ta insigur, pasobra e ta depende kon e preisnan di energia ta desaroyá. Den último tempu el a baha den zomer. Parti di e gastunan gabinete ta spera di kubri e gastunan aki ku èkstra belasting riba kompanianan di energia. E interes kresiente riba debe di estado tambe ta un problema. Kontralí na e sosten di energia un biaha, esaki ta un gastu struktural. Hulanda por a fia plaka kasi gratis riba merkado kapital debi na e interes abou ekstremo pa años. Awor ku e interes a subi mundialmente, mester refinansiá e debenan na interes haltu. Esaki lo kosta na kalkulo 5,8 pa 9,2 miar euro èkstra pa aña. E guera na Ukraina a kosta kaha di gobièrnu kasi 4,5 miar euro. Mitar a bai na yena e deposito di gas Bergermeer, asina Hulanda ta ménos dependiente di gas ruso próksimo winter.


text:
…A presentá nos atrakshonnan akuátiko durante feria di Diving Equipment & Marketing Association…
WILLEMSTAD- 16 novèmber 2015:- Ofisina di Turismo di Kòrsou (CTB) a uni ku operadornan di buseo i hotèlnan pa partisipá den e show anual DEMA (Diving Equipment & Marketing Association). Ta trata aki di e úniko evento internashonal dediká na e industria di buseo, deporte akuátiko i industria di biahe.
DEMA a tuma lugá di 4 pa 7 di novèmber último na Orange County Convention Center na Orlando, Florida. E evento a trese kumpradó i rebendedónan den industria di buseo huntu pa ekshibí nan produkto, kumpra produktonan, hasi pedido di produkto pa entrega despues, sera konosí ku lidernan den industria turístiko i alabes siña mas tokante tópikonan i trèntnan nobo den buseo. E ‘booth’ di Kòrsou a brinda bishitantenan di DEMA, esta profeshonalnan di buseo i partnernan den sektor di turismo, e oportunidat di sera konosí ku Kòrsou su bida marítimo, atrakshonnan akuátiko i e 65 sitionan di buseo ku Kòrsou tin pa ofresé kualnan ta fásilmente aksesibel via tera òf ku boto. Tambe a promové Kòrsou su ref ku a keda pa gran parti intachabel pa kontaminashon industrial i meteorológiko.
CTB a risibí sosten di vários partner den sektor privá di buseo i hotèl, entre otro All West Apartments & Diving, Bounty Adventures BV, Caribbean Sea Sports, Duikcentrum van de Ven, Goby Divers, Hilton Curaçao, Lions Dive Beach Resort, Livingstone Jan Thiel Resort, Lodge Kura Hulanda Beach Club, Ocean Encounters Diving, Punta West Bed & Breakfast i Sunscape Curaçao Resort.


text:
Promé Minister Gilmar Pisas a asistí na klousura di aña 2021 di Kuerpo Konsular di Kòrsou
Publiká riba 12 Novèmber 2021
Willemstad – Promé Minister Gilmar Pisas a asistí na klousura di aña 2021 di Kuerpo Konsular di Kòrsou dia 11 di novèmber 2021 na Curacao Yacht Club.
Na e okashon aki tabata presente tambe Presidente di Parlamento sra. Charetti America-Francisca, Gobernadó sra. Lucille George-Wout, miembronan di Kuerpo Konsular di Kòrsou, outoridatnan sivil i militar i algún otro invitado.
Esaki tabata un oportunidat balioso pa Promé Minister por a sera konosí ampliamente ku e Dekano i miembronan di e Kuerpo Konsular di Kòrsou.


text:
Por favor manda un email na birgen@birgendirosario.com, na nòmber di ‘Het Secretariaat BdR’ indiká ku bo tin interes pa bira miembro. Nos lo pidi bo pa yena un formulario di inskripshon i pa manda esei bék pa nos.
Bo ke hasi un donashon? Esei tambe ta posibel. E montante bo por transferí na number di kuenta di MCB: 87222500 na nòmber di Stichting Birgen di Rosario. Por favor pone den e deskripshon: “Donatie BdR”. Danki di antemano!
A traves di añanan e fundashon a risibí numeroso donashon: SKANfonds, Oranje Fonds, Fonds Sluyterman van Loo, Stichting Samenwerkende Fondsen, USONA, Isla, Reda Sosial, Stichting Shon Wé Evertsz, Care Service Nederland, Stichting Wilde Ganzen den koperashon ku Stichting Elisabeth, Zusters van Roosendaal, Stichting Elias S. Maduro, Broeders van Onze Lieve Vrouw van Lourdes i Stichting Thomas van Villanova.
A usa e donashonnan akí entre otro pa:
- Konstrukshon di un kushina institushonal nobo na Richardushuis.
- Konstrukshon di un sala di rekreo nobo na Richardushuis.
- Bibienda nobo (biba riba eskala chikitu) pa hende grandi independiente na Richardushuis.
- Adorno i desaroyo di Hòfi Wayaká.
- Un sentro sikogeriátriko na Pasadia Mi Amparo.
- Renobashon di bentana i porta na Huize Welgelegen.
- Ekspanshon di nos parke di vehíkulo; outo i un bùs di ròlstul.
- Renobashon i ekspanshon di nos inventario (kama, ròlstul, stul pa den baño i tipo di kosnan asina).
- Medio pa uso den aktividat pa grandinan.
- Finansiamentu di estudio pa ‘ Ziekenverzorgende’ (6 ZV).


text:
ORANJESTAD: Durante fin di siman a tuma luga e 20 edicion di Aruba Dolphins Invitational na Piscina Olimpico Roly Bisslik na Savaneta. Un total di 312 atleta di 9 diferente ekipo representando 4 pais a bataya pa conkista e premionan maximo. Ekiponan cu a participa ta: B-Train Swimming di Canada, Typhoon Swimming Team, Sithoc Swim Club y Orca Swim Club di Curaçao y Delfins Swimming Club di Bonaire. Giants Aquatics, Stingray Swimming y Aruba Dolphins a representa Aruba. Diadomingo den orannan di atardi mandatario di Deporte tabata presente pa hunto cu Banco di Caribe haci entrega di premio na e gandonan di competencia.
Minister Endy Croes ta felicita directiva di Aruba Dolphins Swimming and Waterpolo cu un exitoso 20 edicion di Aruba Dolphins Invitational. Alabes mandatario di Deporte ta gradici tur patrocinado y boluntario cu a haci di 20 edicion di Aruba Dolphins Invitational posibel. Specialmente palabranan di pabien na tur e landadonan cu a participa y haci e campeonato uno exitoso. Pabien na e ganadonan cu e deseo, disciplina, dedicacion y determinacion boso a logra!


text:
ORANJESTAD – Recien Corte di Husticia a dicta sentencia den e caso penal cu Ministerio Publico a cuminsa contra e muher Venezolano Y.M., e hombernan Venezolano A.M.D., H.M., J.S.D.
E acusacion contra e grupo aki ta cu entre 26 April 2022 y 1 Mei 2022 a importa casi 28.9 kilo di marihuana. Ademas ta acusa e hombernan di tabatin arma di candela den posecion.
LOTE DI DROGA HAYA DEN DOS CAS
Hues, via video conference, a mustra cu e grupo ta famia di otro. E señora Y.M. desde 1979 ta biba na Aruba. Hues a bisa cu segun e relato di Polis, dia 2 Mei 2022 a base di informacion, Polis a haci investigacion na 2 cas na Hooiberg. Na Hooiberg 47 C. unda J.S.D. ta keda, a haya 41 pakinan di marihuana. Nan a pisa algo mas di 21 Kilo. A haya den un lachi di cashi un arma di candela.
Na Meiveld den un apartamento, Polis a haya den plafond un tas cu 13 paki di marihuana cu a pisa algo mas di 6 kilo.
E señora Y.M. a bisa Polis cu e tabata sa cu su yiu y sobrino ta bin cu droga y lo haya 8 mil florin pa esaki. A.M.D. y H.M. a yega 26 April 2022 Aruba na forma clandestino cu e droga y J.S.D. a busca nan y hiba nan su apartamento. A.M.D. y H.M. tambe a bisa cu e droga tabata di nan y J.S.D. y nan tres a cumpra e droga y arma di candela. A.M.D. a bisa cu el a duna su mama Y.M. e tas cu marihuana pa warda. Hues ta haya cu tin pruebanan di sosten. El a bisa cu e no ta kere J.S.D. kende ta desmenti di ta envolvi den e importacion di marihuana.
Hues a bisa cu e ta haya e grupo culpable di importacion di marihuana y posecion di arma di candela. Esakinan ta delitonan serio.
Hues a bisa cu ta conoci cu droga ta malo pa salud di hende y cu droga ta causa adiccion. E posecion di arma ta causa peliger pa comunidad y ta crea sentimento di inseguridad.
Hues a sigui bisa cu esun cu tin un arma, ta dispuesto pa use cu tur consecuencia cu esaki por tin. Hues a remarca cu e grupo a pensa solamente den e placa cu nan ta gana y no con e droga ta perhudica famianan. El a tuma nan na malo ya cu nan ta extranhero.
CASTIGO
Pa cu e castigo, Hues a tene cuenta cu nan ta “first offender”. El a tene cuenta cu pa arma di candela den lachi tin castigo di 9 luna di prison y pa e lote di marihuana 33 luna di prison.
Hues a bisa cu e marihuana y arma lo wordo destrui. El a bisa cu Fiscal a exigi 40 luna di prison pa e trio y 24 luna di prison pa Y.M. El a confirma e exigencia. Hues a condena e trio A.M.D., H.M. y J.S.D. na 40 luna di prison y pa e dama Y.M. 24 luna di prison.


text:
Parlamentario Endy Croes a tuma nota cu tin un grupo masha grandi hopi rabia cu AVP. No obstante e fiel votadornan aki tabata rabia cu e hecho cu Benny Sevinger a actua na un manera masha irresponsabel den forma di corupcion grandi cu tereno nan tabata hopi precupa cu e rumbo cu Mike Eman a hiba e pais aki financieramente redoblando e debe di pais creando un desaster financiero pues e Mega Debe.
Mike Eman debe votadornan un disculpa:
E grupo aki cu a reuni cu un comision di MEP recientemente ta hopi rabia y agita na e forma con Mike Eman y AVP a trata nan. Hopi a sostene Mike Eman cu nan voto unda Mike Eman a logra mantene riba 7000 votos pa despues bira lomba pa tur su votadornan.
Mike Eman a dal e porta sera den nan cara segun por a compronde. Mike Eman no a hasi ningun intento pa purba keda den gobierno como cu e tabata sa con el a laga finansas di e pais.
Mike Eman a bira lomba pa su votadornan y mas tristo Mike Eman no a asumi su responsabilidad den Parlamento unda e por a representa e voz di su votadornan.
Mike Eman a escohe pa laga tur na caya. Mike Eman a keda biba den un Penthouse masha trankil y rato rato ta hasi un reaparicion den publico y ta drenta su neishi bek mesora.
Nan mes ta puntra di unda Mike Eman ta paga e Penthouse aki? Esaki ta inpordonabel pa e grupo aki. Ni cu Mike Eman pidi disculpa awor esaki ta hopi laat segun nan.
Nunka pero nunka nan por a biba pensa cu Mike Eman lo trata nan voto, cual ta masha sagrado pa nan, na e forma tan desprestigioso asina . Nan ta sinti cu ta mescos cu nan a keda sin vota y nan voto a bay perdi of a wordo tira afor.
Di acuerdo cu e grupo grandi aki te aki cu AVP y AVP nunka pero nunka mas. Simpatia ta cresiendo cu MEP segun por a confirma di esnan cu a asisti na e reunion aki.


text:
ROTTERDAM – E chèns riba retraso enorme di estudio òf drop-out bou di hóben karibense na Hulanda ta grandi ya pa añanan largu pero ku e krísis di corona lo e yega un kumbre. Esaki dosente mayó Éksito di Estudio Jean-Marie Molina (Skol Superior) ta avisá.
Molina ta yuda studiante na Skol Superior Rotterdam ku a haña retraso di estudio pa haña nan diploma tòg. “Un estudio di HBO ta dura kuater aña, hopi bia e hóbennan aki ta tuma dos bia e tempu aki. Esei ta grave.
Ku e krísis di corona Molina ta mira ku e enseñansa ta bou di preshon grandi. “Ya kaba no tabata yuda nan ni lihé i ni bon. Ku e preshon enorme di e krísis di corona dosentenan no ta presta manera den tempu normal. Nan no tin basta tempu i nan ta istrès di traha muchu duru. Den práktika esaki ta nifiká ku nos studiantenan karibense por haña ménos yudansa ku ántes.”
“Hopi skol superior i universidat hulandes aworakí tin nan mannan yen di nan mes problemanan i nan tin hopi studiante ta lucha. Tin tiki hende ku ta bisa ku nos tin un grupo mas ku mester di previshon: e grupo karibense”
‘E hóbennan karibense ta un detaye insignifikante pa hopi instituto’
Maske kon bon nan intenshonnan ta, e hóbennan karibense ta un detaye insignifikante pa hopi instansha. No t’asina ku ta lubidá nan intenshonalmente, pero bo por tin atenshon solamente pa algu ku bo ta mira kontinuamente.
I e hóbennan aki no ta sali nan na mes defensa fásil”, segun Molina. Tin sufisiente motibu pa nos ta prekupá pa e studiantenan karibense.
“Pa hóben hulandes oropeo tambe studia hopi bia ta un reto. Hopi di nan ta tuma seis aña pa kaba nan estudio. Pero bou di studiante karibense ku ta studia largu ku ami ta mira, ta trata di ocho aña òf mas.”
“Studiante karibense hopi bia no tin ni un ret pa sostené nan. I kontrali na hulandes oropeo, nos hóbennan hopi bia no tin mayor pa ken ta fásil pa paga lès adishonal na euro.”
Molina ta ferwagt ku e problemanan lo oumentá mas. “Hopi studiante ku mi ta guia pa e kabamentu di nan estudio na kuminsamentu a pensa: ai, mi ta djis hasi esaki den un ratu. Pero e krísis di corona aki ta bai trese mas difikultat di tur banda pa nos hóbennan.”
I kiko si bo haña bo den problema?
Unda bon mira bo ta bai buska yudansa ora, despues di añanan largu di studia, ainda bo no tin bista riba un diploma? “Loke mi ta ripará ta ku nos studiantenan karibense tin un aktitut reservá: otro hende mester yuda mi en bes ku nan mes ta pidi yudansa. Si nan hasi esei ta bini e siguiente reto: pa nan tin e disiplina di berdaderamente aseptá e yudansa.”
Un estudio den práktika no tur ora ta e motivashon pa bai Hulanda despues di enseñansa sekundario. “Tin un parti di studiante karibense ku ta bini Hulanda na promé instansha pa nan libertat. I un estudio pues ta bini na di dos lugá. I por ripará un kos mas: bon mirá nan no sa si e estudio ta pas serka nan. Hopi di nos studiantenan tambe ta pasa malu síkikamente.
‘Nos muchanan hopi bia no sa kon nan mester studia’
Ta kalkulá ku mitar di e studiantenan karibense no ta alkansá na promé aña. Kon bini? “Studiante i mayor ta kere ku si bo tin un diploma di havo òf vwo ta fásil pa bo bai studia, pasobra… bo tin bo diploma porfin. Pero esei ta un mito.”
For di skol básiko te ku skol sekundario nan ta siña sifra i palabra for di kabes pa slag pa un prueba. Hopi be literalmente nan ta siña un kontesta for di kabes kaminda un dosente a laga nan siña e pregunta tambe for di kabes. Nos muchanan ta siña tur kos na skol ménos kon nan mester studia tur e materia ei.”
‘E solushon pa un gran parti ta na e islanan mes’
“Asina bo no ta hasi mucha kurioso, asina bo no ta siña nan di hasi pregunta krítiko nan mes i nan mes mira e imágen grandi. Si bo no por esaki asina bon, bo ta kla sí pa un estudio hbo òf wo? Nò. Pero esaki ta nifiká sí ku e solushon pa un gran parti ta na e islanan mes.”
Jean-Marie Molina a hasi investigashon i a desaroyá un método ku ta apliká na Skol Superior Rotterdam serka hende ku ta studia hopi largu: Tough Love. “Finalmente semper nan ta logra – na un manera duru pero ku amor – di siña pa nan alkansá e final tòg. Mi ta siña nan rekonosé nan mindset i adaptá esaki. I: kon nan mester studia.”
‘E problemátika aki ta okupá mi den mi tempu liber tambe’
Molina su enfoke ta asina eksitoso, ku ainda ta referí e kasonan di mas difísil p’e. Na su propio skol superior, pero ei ‘fo tambe. “E problemátika ta okupá mi tempu liber tambe. Regularmente mayor, kolega i studiante ta manda mi gritu di ousilio via medionan sosial, pa por fabor yuda nan. Mi a kaba di yuda un studiante ku mi no konosé su kara mes pa haña su diploma tòg.”


text:
The content originally appeared on: Diario
Iraida Thijsen, nutricionista di IBiSA:
ORANJESTAD (AAN) – Den e contexto di Dia Mundial di Curazon cu ta wordo conmemora awe, 29 di September, señora Iraida Thijsen, Nutricionista di IBiSA, a menciona cu cifranan cu nan tin ta indica cu 33% di e causanan di morto den nos poblacion, ta problema di curazon y ader; esta, un di cada tres.
El a subraya cu esaki tin di haber cu e sistema di come di e comunidad. “Sigur, nos ta come hopi, nos ta consumi hopi cuminda procesa, nos gusta salo cu tin e tendencia di subi e presion, cual ta un factor di riesgo pa problemanan di curazon. Tin hende cu tin un bida di hopi stress eyfo, nan no ta haci actividad fisico, por ta nan ta bebe di mas. Pa humamento, danki Dios tin ley aworaki pa hacie un tiki mas dificil, pero tur ta factor cu ta hunga un rol, den hayamento di problemanan di curazon y ader.
Thijsen a menciona cu IBiSA no tin ningun actividad planea pa Dia di Curazon, precisamente pasobra nan tin caba 4 dia di actividad conhuntamente cu Aruba Bank. “Net pa dia 29 di September, Dia Mundial di Curazon, nos a acerca diferente instancia pa pone e luznan cora pa conmemora y recorda e hendenan pa cuida nan curazon, y claro, nos tambe ta bayendo na pianan di trabao pa stimula esey. Pues, pa cuida bo mes, haci cambionan den bo estilo di bida manera come mas saludable, haci actividad fisico y siña deal cu stress. E otro partnernan den Plataforma tambe ta haciendo di nan banda, por ta den nan seno cu nan personal, pa conmemora e Dia Mundial di Curazon”, Iraida Thijsen a conclui.


text:
ORANJESTAD – Minister Maduro tabatin un reunion fructifero hunto cu Minister di Asuntonan Economico di Corsou, Minister Giselle Mc William durante cual a discuti algun punto di importancia pa cu e cooperacion economico entre Aruba y Corsou.
Certificado di Origen
Minister Maduro ta anuncia cu hunto cu Minister Mc William a yega na un consensus riba e Certificado di Origen. Esaki ta un formulario cu lo facilita e comercio entre Aruba y Corsou. Antes tabata usa un formulario di Europa, cu awor lo bira obsoleto.
E Certificado di Origen lo ta di un forma digital pa asina facilita e proceso di comercio y lo drenta na vigor entrante 1 di januari 2020. E formulario aki lo wordo usa den cuadro di e zona di comercio liber entre Aruba y Corsou. E mandatario a enfatisa cu esaki sigur ta un bon noticia pa e comerciantenan di Aruba y Corsou.
Onderlinge Regeling Vrijhandel
Minister Maduro a informa tambe cu a finalisa e proceso di negociacion di e zona liber di comercio entre Aruba y Corsou pa asina pronto por firma un Onderlinge Regeling Vrijhandel. Esaki ta encera cu productonan cu ta wordo traha na Aruba por wordo exporta sin barera na Corsou y vice versa.
Esaki ta un noticia positivo pa economia di Aruba y Corsou, ya cu esaki lo genera mas actividad economico y tin oportunidad pa crea mas trabou.
Conectividad maritimo entre e islanan y Fast Ferry
A reuni tambe cu Minister President sra. Evelyn Wever- Croes y Minister Chris Romero pa asina por a discuti e posibilidad di por haci uso di e conectividad maritimo di e barco Don Andres.
Esaki ta e barco cu ta navega entre e islanan ABC. Pronto Don Andres lo bay cuminsa cu su ruta nobo for di Sto. Domingo pa Corsou pa asina por trece fruta y berdura for di Sto. Domingo pa Corsou y cu Aruba por haci uso di e oportunidad aki.
Alabes a discuti e desaroyo di e proyecto di Fast Ferry y Minister Mc William a informa cu e parti financiero a ser regla y cu pronto e ta spera cu por formalisa esaki.
Minister Maduro ta sumamente satisfecho con e reunion a bay. Varios punto a ser trata pa asina awor por sigui traha pa concretisa esakinan. E mandatario a gradici Minister Mc William y su conseheronan pa a tuma e iniciativa pa bini Aruba pa asina por a atende e puntonan di importancia aki.Tambe e dignatario a gradici expertonan di Departamento Economico y di Aduana cu a guia e proceso.


text:
Cayman nan di Rooi Afo no a logra un otro sorpresa den Copa Betico Croes y ta perde pa medio di penalty contra di United cu ta pasa door di e wowo di hangua. Un partido sigur hopi fisico loke nos por a mira diadomingo anochi den stadion di Frans Figaroa na Noord entre United y Rooi Afo. Un wega duro cu hopi pushamento y hugadanan laat cu a causa hopi infraccion y wega para constantemente.
Prome tempo
Un prome tempo hopi pareu cu United tocando e bala bon pero Rooi Afo como esnan mas peligroso den nan hugadanan riba gol. Na 13 minuut, Rooi Afo ta anota e 1 – 0 ora cu den un rebound e delantero Dinho Groot atento ta anota e gol di bay ariba for di serca. E defensanan di United no por a saca a bala for di nan area penal cu tur consecuencia. Ambos ekipo a purba cu e bala largo pero sin resultado, un rato tabata United cu tabata tin e miho di e wega pero despues tabata Rooi Afo cu a domina.
Dos tempo
Den e di dos tempo, United a sali dicidi y a ataka e gol di Rooi Afo formalmente. E delanteronan Lopez y Molinares tabata forza pa logra e gol di empate. Na di 57 minuut United merecidamente a logra e empatr ora cu e propio Molinares ta ta los un misil caminda e bala ta bay pega den net pa e 1 – 1. Despues di e gol Rooi Afo a sali for di defensa y a cuminsa presiona bek pero sin resultado di gol. Mas e wega yega su final e ritmo y velocidad di wega a baha y aki e cansancio tabata bisto serca ambos ekipo. Na di 90min, referee Farro mester a saca carchi cora pa e hungador Tello di Rooi Afo. Mucho mas no a pasa den e wega y a bay over na e penalty nan.
Penalty
Aki den un tiro di penal cu hopi tension y emocion e ekipo di United a domina e nervio miho y ta gana esaki 6 – 5. Rooi Afo a haya e oportunidad di gana pero Elton Ignacio su tiro duro ta dal bou di e lata di e gol. United ta pasa pa e siguiente buelta mientras nan contrincante lo ta conoci den e dianan aki.


text:
Faltando un luna pa eleccion parlamentario 2021, por informa cu e registro di voto ta cla. Esnan cu kier sa si nan ta aparece den e registro por subi online y controla esaki.
Directora di CENSO Sharin Luydens a informa cu ciere di e registro di votado a tuma luga diaranson 7 april 2021. Esaki ta nifica cu solamente personanan cu ta aparece den e registro di poblacion riba fecha menciona, cu tin nacionalidad Hulanda y dia di eleccion tin 18 aña pariba, por vota den e eleccion dia 25 juni 2021.
E Registro di Votado a cera cu un total di 70.281 votado. Di e cantidad aki tin un poco mas di 61.000 cu tin un paspoort valido. Awo ta den e proceso pa wak bou d e 9 mil y pico votado si nan tin un cedula of rijbewijs valido por uza durante votacion. “Esaki nos ta haci pa promove intenso pa campaña pa cada persona busca un identificacion valido, ID rijwbewijs of passpoort nan por vota.”
Pa check si bo nomber ta aparece den e Registro di Votado y na unda bo ta vota por subi riba e website di Censo y bay riba: Verkiezingen/Voter’s checktool (https://www.censo.aw/stemcheck/ ) y sigui e instruccionan.
Nos ta informa cu tur eleccion ta revisa e reparticion di urna, debi na cayanan nobo, y un aumento grandi di votado na cierto urnanan manera entre otro Noord/Tanki Leendert. Teniendo cuenta cu Covid-19 y e debido medidanan preventivo cu a wordo tuma di antemano pa evita aglomeracion, a subi e cantidad di urna di 62 pa 70, mas e dos urnanan ambulante, y a baha e cantidad di votadonan na cada urna. Esaki ta trece cu ne cu no semper bo lo vota na e mesun urna.
Tambe el a splica cu pa esnan cu kier vota cu nan RIJBEWIJS cu NO a wordo traha na Censo, controla si e datonan (fam, nomber, fecha di nacemento, luga di nacemento) riba bo rijbewijs ta cuadra cu e datonan den bo paspoort Hulandes, ID kaart of bo oproepkaart pa eleccion 25 juni 2021, cu lo yega na bo cas. Tambe por compara esaki cu esun den e Registro di Votado cu ta accesibel via e Voter’s Checktool riba e website.
“Pues si bo nomber ta fout skirbi of ta bisa cu bo ta naci na Corsou en bes di Aruba riba e rijbewijs, cu no ta esun di Censo, bo no por identifica bo mes cu esaki. Ta trata di rijbewijsnan saca na 2014. Esnan cu tin duda, por bay renoba nan rijbewijs na Censo, cu ta bay hopi rapido”, Luydens ta splica
Pa finalisa Luydens a enfatisa cu votacion ta liber y secreto. “Cada persona tin e derecho pa dicidi si e ta vota of no, y tambe pa e persona cu e kier. Cada persona mester vota den tur trankilidad y sin ningun presion.”


text:
Eagle Beach: Diasabra den oranan tempran di mainta ta sosode un accidente cu un hende herida na altura di e cruzada panort di Amsterdam Manor Beach Resort.
Mesora ta manda polis y ambulance na e sitio, na yegada nan ta bin compronde cu e chauffeur di un Nissan March, ta sali dilanti di e ciclista sin respeta cu e ciclista tabata tin preferencia, cu consecuencia cu e ciclista no por a haci nada mas pa evita un impacto, e impacto tabata fuerte pero e ciclista tabata bon protehi cu un helm y a sa di bula for di e bais na tempo y asina evita lo peor.
E ciclista a keda herida cu varios rasca na su curpa, pero asina mes despues cu personal di ambulance a trat’e na e sitio a dicidi di transport’e pa hospital pa observacion.


text:
Director di DTI, sra. Richella Dorothal ta bisa cu e plan regularmente di nan departamento ta manda un carta cas ‘un recordatorio’ pa asina nan bin keur adelanta.
Nan ta purba cu diferente manera pa asina e persona por cumpli cu nan keuring di auto, sin embargo e ta bisa cu ta keda na cada persona pa tuma iniciativa pa yega nan departamento. Tambe mester tuma na cuenta e controlnan di polis.
E proceso di haci afspraak ta bay mas lihe, e persona tin cu yega personal ‘e no ta digital mas’ pa awo e hende nan cu haci nan cita lo tin cu warda te cu april. Pa esnan cu ta caduca e temporada ta conseha pa di awo mirando cu si warda mas largo, e ta haya afspraak pa mei of juni.
Sra. Dorothal ta bisa cu pa aña 2020, tabatin un 30% di e personanan cu a tuma iniciativa pa keur nan auto, e otro 70% di persona cu a keda sin keur mester pasa pa 2021.
Nan ta wak cu tin un 89.157 auto na Aruba registra, pa aña un 18.000 ta bin keur cu ta e minoria di cantidad di auto cu tin. E ta bisa cu ta duna e posibilidad pa mas hende haci nan cita pa asina e keuring tuma luga.


text:
Djárason 4 di mei, banda di dia di Konmemorashon di Defuntu, ta tambe e dia Internashonal di Bombero. Riba e dia aki mundialmente kuerponan di bombero ta para ketu na e tareanan ku bomberonan ta ehersé diariamente i e riesgo ku nan ta tuma pa asina kontribuí na seguridat general. Na honor di e dia aki e vehíkulonan di bombero lo kore den e kayanan di Saba, Boneiru i Sint Eustatius riba djárason 4 di mei, entre 10 or i 11 or di mainta.
Sinembargo lo tene kuenta ku e aktividatnan di Konmemorashon di Defuntu, hasiendo esaki.
Na Sint Eustatius lo organisá tambe vários aktividat durante e siman aki na e kazèrne di brantwer. Na Boneiru lo organisá kompetensia di bombero parti atardi riba djabièrnè 6 di mei na honor di e dia aki, durante kua gruponan di bombero lo kompetí pa e tempu mas rápido den diferente wega den kuadro di
tareanan di bombero.


text:
ORANJESTAD – Departamento di Salud Publico (DVG) ta activo y ta haci controlnan regularmente na tur supermercado y restaurant, asina Minister di Salud Publico sr. Dangui Oduber trece dilanti.
E mandatario a indica cu na momento cu DVG ricibi keho di un of otro violacion cu por afecta e salud di nos comunidad, esaki ta wordo tuma na serio y ta wordo controla mesora cu man duro. Un bon hygiena ta hopi importante pa salud y bienistar. Pesey e controlnan di DVG ta instrumental. “ Nos kier garantiza comunidad cu e productonan cu ta wordo consumi ta di bon calidad y tambe cu e fecha di vencemento ta corecto y cu tur documentonan ta na ordo” e mandatario a bisa.
Por ehempel algun luna atras DVG a actua riba e keho cu ta trata di e holor desagradabel cu tin den cierto establecimento y cu esaki ta bay riba cierto productonan. Den esaki DVG a sera algun establecimento pa nan regla nan asunto di higiena y alaves dunanan e conseho di con y ki producto nan por uza, pa esaki no sosode mas.
Minister Oduber a pidi tur doño establecimento pa mantene nan mes na e reglanan di higiena y tin carchi berde na ordo pa asina evita di haya multa y/of mester sera bo establecimento. E controlnan di DVG ta bay keda sosode regularmente conhuntamente cu cuerpo policial.
ORANJESTAD - Awe merdia Federacion di Trahadornan di Aruba (FTA) y Boticanan di Servicio a firma nan di dos contrato colectivo di trabao (CAO). Den e acuerdo aki e enfoke principal tawata fortificacion di e poder di compra di e empleado, cual a resulta den tanto un aumento porcentual di salario pa e duracion di e acuerdo como tambe un ahuste na e structura di salario, ampliando esaki pa asina tin mas espacio pa crece. Ademas a acorda un aumento anual di e bonus di fin di aña como tambe e dianan di vakantie. E CAO tin un duracion di 4 aña.
ORANJESTAD – Recientemente Aruba Airport Authority N.V. (AAA) a organisa su di tres “Spotter’s Day”. Desde 2018, Aeropuerto di Aruba a reconoce cu tin un interes grandi pa “plane spotting” na nos isla. Mas y mas spotter ta ‘tag’ Aeropuerto di Aruba den nan potret y pa e motibo ey, na 2018, a tuma luga e prome “Spotter’s Day”. Debi na e interes grandi ricibi, a dicidi cu “Spotter’s Day” lo bira un evento anual pa Aeropuerto di Aruba. Despues di dos aña ausente, e aña ‘ki a invita tur spotters pa asina aplica pa participa na Spotters Day.
ORANJESTAD - E asosacion conoci como Aruba Timeshare Association (ASA) su iniciativa di entrenamiento rond e isla, presenta pa CHTA Education Foundation, a haya un sorpresa riba recientemente ora cu pa medio di Tom Pas cu a pasa un rato pa combersa cu e 24 supervisornan. Pas tabata gerente di Education Foundation entre 2002 cu 2013 y ta pasiona riba su desaroyo personal y yuda otro hende haya un chens pa mehora nan bida profesional.
ORANJESTAD – Segun e ultimo encuesta di Noticiacla na luna di augustus di e aña aki, Aruba tabata dividi riba e tema di matrimonio di mesun sexo. Por lo menos entre e 850 personanan cu a participa den e encuesta. Y entre esnan cu tabata pro pa cambia e ley pa permiti matrimonio di mesun sexo, e grupo mas grandi tabata kier pa esaki sosode pa medio di un referendum. Interesante ta cu den e encuesta aki, e participacion di hende muher tabata mas cu e ser masculino, reparti 54% contra 46%. Un 1% tabata registra como ‘otro’.
ORANJESTAD - Evert Bongers, autor di varios publicacion tocante historia di Aruba manera e.o. ‘Augustus scur’ y ‘De kolibrie op de rots: En meer over de geschiedenis van Aruba’ a publica awor su buki titula ‘Goudkoorts! En meer over de geschiedenis van Aruba’. Directora di Biblioteca Nacional Aruba a ricibi algun ehemplar for di sr. Evert Bongers pa e coleccion nacional como tambe e coleccion di biblioteca publico. Pronto por consulta of lesa e buki aki na biblioteca.
ORANJESTAD - Diasabra 3 di december ultimo tabata e dia special rond mundo pa pone atencion na e Persona cu Limitacion. E aña aki atrobe Departamento di Asunto Social a para keto riba e dia pa reflexiona riba e bida di e persona cu ta biba cu un limitacion na Aruba. E tema di Nacionnan Uni pa 2022 ta “Solucionnan transformativo pa desaroyo incluso: E rol di innovacion pa fomenta un mundo accesibel y husto (Transformative solutions for inclusive development: The role of innovation in fueling an accessible and equitable world) ”.


text:
a firma alabes e akuerdo di ehekushon pa e programa di training….
WILLEMSTAD- 4 di yüli 2022 – E promédia di registrashon pa kursonan den sektor di turismo i hospitalidat tabata satisfaktorio. Mirando e desaroyonan aktual kaminda tin falta di personanan prepará pa laborá den sektor di turismo, Gobièrnu di Kòrsou a pone fondonan disponibel pa riba término kòrtiku start diferente training pa prepará personanan pa por yena e vakaturanan. E personanan ku a akudí riba e promé dia di registrashon por a inskribí pa un di e kursonan ku ta bai start próksimamente kual ta: kokí, weiter, bartènder i housekeeping.
Ademas, riba e promé dia di registrashon a tuma lugá firmamentu ofisial di e akuerdo di ehekushon pa e programa di training ku ta bai start. E akuerdo a keda firmá pa Minister enkargá ku Desaroyo Ekonómiko, sr. Ruisandro Cijntje i sr. Hugo Clarinda, direktor athunto di Ofisina di Turismo di Kòrsou (CTB). E firmamentu a tuma lugá den presensia di Minister sra. Ruthmilda Larmonie-Cecilia enkargá ku Desaroyo Sosial, Labor i Bienestar, sra. Zulaika Mook (MEO), sra. Maria-Helena Seferina-Rojas (CHATA) i sr. Zeno Circkens (CRA).
Ainda tin oportunidat pa registrá riba djamars 5 di yüli na Sambil Curaçao entre 8:30 mainta pa 3’or di atardi.


text:
Den un reciente entrevista cu Lily Prince kende ta presidente di Wilhelmina Kanker fonds a splica tocante algun pashentnan cu ta haya algun problema mental ora nan enfrenta nan mes cu cancer.
Prince ta bisa ora persona bay serca un hende specialisa ta pa motibo cu e momento ey mester ‘y mas si un hende den famia tin cancer’. Tin diferente casonan cu ta yega cu e pashent of algun miembro di famia ta yega bay busca ayudo serca un psicologo.
Tin psicologo cu mester sa si e persona mester di nan di berdad, pero si no mester e ora nan no ta bay. Tin hopi cos mester cu nan ta wak di e situacion di e persona. Un punto cu Prince tambe ta bisa cu nan ta manda e pashent na un psicologo mas na su agrado. Un persona semper lo sinti mas comodo y por uit su mes mas miho asina Prince ta splica.
Den caso di hende cu cancer ta cay den depression, esaki ta por mira den comunidad. “Hende nunca ta spera cu nan por bira malo, nan ta kere cu tur hende ta bay bira malo menos ami. E malesa aki ta desvalance cu hende su emocionan, e miho cos cu nan por haci pa alegria pas asina no pensa negativo.”
Locual ta trata e ambiente cu mester ta uno sano. Caminda no mester tin pelea, ni disgusto ‘no pa malcria e pashent pero evita cosnan malo sosode’. “Den tur caso e ta pasa. Anto esey ta cosnan cu ta hiba un pashent atras mas atras den nan malesa. E mas importante ta pa por conbibi cu e pashent miho.”
Un pashent cu tin cancer no mester wake cu duele. Ta miho pa nan ta activo y haci varios actividadnan cu ne y lage haci tambe pa asina e pashent por lubida. Asina ta yuda e pashent lubida nan mente y asina e no ta keda draai riba e mesun cancer cu persona tin. Tin cu aleha di tur negativo.
Pa finalisa el a comparti tambe pa e personanan cu ta biba den un luga cu solo ta constant y cancer di cuero ta esun cu mas ta bin den hende homber y hende muhe. E ta Sali den diferente forma manera ecxzema. Den caso cu e fase ta terminal ta haya e cancer di cuero.
E ta conseha pa hende bisti paña largo, preferibel wanta e calo. Evita paña scur, bisti mas cla. Cana cu sombre pa asina evita mas e solo fuerte cu tin, tambe por uza crema di proteccion di solo.


text:
Departamento di Aduana ta informa brokers y importadornan cu mirando e situacion di tempo pa awe 6 october y diabierna 7 october 2022 como tambe pa seguridad di Team Vrijmaking di aduana, lo duna servicio di baha container solamente na lugarnan cu tin dak y cu e carga ta completamente bou di un dak (no tent) na momento di haci control.
Dialuna venidero despues di haci un analisis di e situacion, servicio lo bay bek na normalidad.
Departamento di Aduana ta pidi pa brokers y importadornan pa tuma bon nota di e informacion comparti.


text:
Departamento di Aduana ta hasi un suplica urgente na tur comerciante cu ta importando container cu klapchi pa tene cuenta e cu e aviso aki:
Tur comerciante y importador di klapchi mester manda tur e papeleo na nan broker pa esakinan por hasi tur e tramitenan di declaracion (aangifte) na tempo prome cu e container yega Aruba.
Comerciantenan y broker mester tene bon cuenta cu e aviso aki pasobra, container di klapchi cu yega Aruba y e declaracion (aangifte) no ta traha den sistema di Aduana ta wordo tuma den beslag. Na momento cu e container sali for di waf pa bai Wela e declaracion mester ta hinka den Asycuda, de lo contrario e inversion di klapchi ta bai perdi.
Banda di hasi e declaracionan na tempo, Departamento di Aduana ta recorda tur importador pa manda documentacion correcto pa e proceso por cana su caminda sin niun dificultad y no wordo tranka pa culpa di e mesun importador manera tabata e caso aña pasa.


text:
UN GRUPO DI 12 A BAI KABA, I AWE 13 TA BAI BOU DI GUIA DI TURAN GOELOE
KRALENDIJK — Despues di a kaba nan estudio aki na Boneiru, e hobennan aki ta bai kuminsa ku un reto i bida nobo na Hulanda kaminda nan ta bai kontinua ku nan estudio mas avansá. Ya tin 12 hoben a bai kaba, i awe 13 ta bai bou di guia di turan goeloe kual ta un grupo ku ta yuda e hoben nan aki emigrá ora yega Hulanda. Diferente mayor, amigu i konosí nan tabata presenta pa tuma despedida. Naturalmente ta un momentu duru pa e mayornan laga nan yiu nan lòs. Pero sigur ta un etapa di bida nobo kaminda e hoben ta bai forma su bida i prepara su mes pa futuro karera komo profeshonal.
Nos ta desea nan tur klase di exito na Hulanda.
FUENTE: LIVE 99 FM


text:
Rino Hermans di Departamento di Calamidad Aruba a comenta cu nos a cera un 2021 sin menasa di Horcan y nos ta na caminda pa horcan 2022.
Sr Hermans a bisa cu dos aña consecutivo Caribe hopi suerte cu mayoria horcan a keda pafo di e region caribense pero esei no significa cu pa e aña aki nos ta toca nos mes suerte. Nos mester ta prepara semper y Aruba no tin cu haya e wowo di horcan ariba e isla pa e paralisa e isla, un simplemente bon awacero ta paralisa e isla pa un par di dia.
Sr Hermans a duna di conoce nos ta saliendo for di un situacion di pandemia unda economia ta hopi swak y nos tin cu recupera nos economia y Aruba tin cu prepara pa si dal un bon awacero pa asina nos no sigui sangra nos economia. E aña aki lo bay wak hopi mas actividad, tin un tendencia unda cu Rampen Bureau ta bisa cu nos tin cu prepara y nos hendenan ta kere cu nada ta pasa na Aruba y esei no ta berdad.
Nos tin cambio climatico y bo ta wak un tempo normal tabatin 12 pa 14 nomber di horcan y awendia nos ta papiando 22 pa 26 nomber di horcan y esaki ta duna cu naturalesa ta birando mas agresivo. Unda volcannan ta aparece cu tabatin siglo sin aparece.
Sr Hermans a splica te hasta temblornan di plateau of foldnan mundial cu no tabata activo y diripiente a activa, y anos conoce Rampen Bureau tin e tarea conhunto cu prensa, dicon pasobra Rampen Bureau por traha e miho plannan pa informa Gobierno pero si prensa no ta yuda nos motiva e pueblo pa cu prepara nos ta keda mes un vulnerabel pa cualkier incidente riba e isla. No ta determina cuanto sistema tropical atlantico lo haya ainda fin di februari pa comienso di maart ta cuminsa haya e prome indicacion y asina ta duna Rampen Bureau e idea kico tin cu haci na Aruba. Anos tin un standard cu nos ta prepara si bin 1 of mas horcan no ta un diferencia, pero e Arubiano si mester conscientisa su mes cu e tambe tin cu prepara y no ta tur tarea ta di gobierno.